text:
Conforme cu tempo pasa, ta mas comun cu manchanan riba nos cuero ta aparece, vooral na cara. Ademas di e edad, otro factornan manera e clima, solo of hasta algun producto, por ta e causantenan; pa elimina nan tambe ta existi remedinan natural, por ehempel, e blanco di webo pa aclarea e manchanan na cara.
Di acuerdo cu estudionan publica pa Serbia, e manchanan na cara regularmente ta pa motibonan hormonal of di edad. Pero algun remedi natural por contribui na su eliminacion.
E blanco di webo ta un excelente opcion di aclareado natural. E propiedadnan cu e ta contene manera proteina, por logra cu e manchanan na cara disparce.
Tambe, e ta aporta y ta preveni lachi; e elasticidad di e cuero ta wordo afecta, conforme cu e tempo ta pasa y ta normal.
Con e ta wordo aplica
Prome cu tur cos, bo tin cu separa e blanco for di e dor. Pone cada un di nan den un tayo diferente; despues, aplica e blanco di webo cu ayudo di un kwashi di makiyahe te ora cu e seca.
Ora cu 15 minuut a pasa, laba bo cara cu awa lauw y no aplica ningun producto pa e blanco penetra corectamente.
No ta necesario pa bo gasta cantidadnan grandi di placa den crema pa aclarea e cuero, e blanco di webo mes ta yuda aclarea e manchanan na bo cara, y na e mesun momento ta aporta of miho bisa, ta mehora bo beneficionan pa luci mas hoben.
Fuente: http://www.salud180.com/


c: text/html

text: Djasabra tabata un otro dia pa enkuentro di Sint Michael Groep di Rincon pa e vèrkènnernan, rowan i vandriq. Ryan Frans a bin ku un tópiko pa loke ta trata komunikashon ku ta algu hopi importante den bida i no komuniká via telefon, app òf mensahe, pero personal. Debí ku SELIBON huntu ku Boneiru Duradero tabatin un dia di limpia Boneiru ku ayudo di lider Gerfin i Jason, a sali ku e hóbennan pa nan mes por entrevistá e gruponan ku tabata piki sushi riba kaya den Rincon. Riba e foto parti di e grupo momentu ku nan a bishitá Plasa Medio Ambiente.

robotstxt: allowed

filter: keep


text:
Curaçao Tourist Board Europa (CTBE) a sobresalí ku su partisipashon na 50PlusBeurs- Utrecht
WILLEMSTAD- 6 di òktober 2014: Resientemente a tuma lugá e feria di biahe anual 50PlusBeurs na Hulanda. Ofisina di Turismo di Kòrsou(CTB) ubiká na Europa (CTBE) a partisipá na e feria ku a tuma lugá entre 16 pa 20 di sèptèmber último na Utrecht. 50PlusBeurs manera ta e kustumber ta atraé un kantidat grandi di bishitante riba 50 aña ku ta bini huntu pa haña informashon di destinashonnan turístiko, risibí ofertanan spesial i alabes haña un ñapa di kada destinashon.
CTBE huntu ku vários partner den nos industria turístiko manera ACOYA Hotel Suites & Villas, Avila Beach Hotel, Lions Dive & Beach Resort, Livingstone Jan Thiel Resort, Dolphin Suites Curaçao, Pelican Express, Plaza Hotel i Blue Bay Curaçao Golf & Beach Resort a sobresali na e feria ku un ‘booth’ masha yamativo. Tur ku a bishitá 50PlusBeurs a keda altamente impreshoná ku e ‘Curaçao Experience’ den e stènt di Kòrsou. E eksperensia a konsistí di un stul relahante den kual e bishitante ta sinta i disfrutá di zonidonan tropikal kombiná ku historia di Kòrsou via di un headphone. E kombinashon di zonido i historia a hiba e bishitante su imaginashon Kòrsou, sin e buelo largu. Ademas di esaki a brinda un i tur ku a forma parti di e ‘Curaçao Experience’ un oportunidat di gana un biahe di 9 dia pa Kòrsou via di un kampaña di FaceBook riba e página di Kòrsou. Durante e biahe, e ganador lo keda den ACOYA Hotel Suites & Villas i disfrutá di tur loke Kòrsou tin pa ofresé komo destinashon turístiko.
CTBE por mira bèk riba un partisipashon eksitoso di Kòrsou na e feria di biahe 50PlusBeurs ku e aña aki a konta ku un total di 96.712 bishitante. Ta esensial pa durante ferianan di biahe, di e magnitut manera 50PlusBeurs pa impreshoná e bishitante i den un tempu kòrtiku presentá e mihó ‘kara’ di Kòrsou komo destinashon.


text:
ORANJESTAD(AAN): Diamars merdia, Gobernador di Aruba, sr. Alfonso Boekhoudt, a ricibi bishita di prome minister Evelyn Wever-Croes. Ta trata aki di un bishita regular unda cu gobernador kier a scucha con cos ta bayendo den gobernacion, con a topa tur cos y manera cu e por a scucha, e comienso, e start tabata un poco dificil, duro.
No por a start sali facil. Ta cosnan cu a papia di dje. Riba e start, lamentablemente riba e prome dianan tabata tin hopi atencion mester a bay na e organizacion di Bestuurskantoor. Nan a drenta Gobierno y haya edificio unda no tabata tin documento, no tabata tin computer.
Mester busca manera pa por cuminsa funciona. A anuncia durante conferencia di prensa dialuna cu por ehempel cu por a cuminsa atende telefon. Asina por mira cu tin varios cos cu ta strobando di funciona, pero esey no ta laga kibra nan. Cada minister a cuminsa cu e bueltanan pa bishita nan departamento. Dos minister no a logra cu nan buelta, cual ta minister di finanzas y su persona.
Un tema cu a papia cu Gobernador ta tema financiero. E tema financiero tin hopi reto su dilanti y awor aki si ta sigur cu no ta bay logra loke cu ley ta perskribi pa logra, cu ta pa cera e aña aki cu ningun deficit adicional.
Awo ta mustra cu ta bay cera e aña di casi 100 miyon adicional y ta un reto naturalmente grandi. Ta importante pa Gobernador ta bon informa di e situacion financiero pa asina, ora cu bin pregunta of cualkier comentario di parti di Hulanda, e por duna esaki tambe.
Esey ta un tema tambe cu nan a papia. Tambe nan a papia cu e tema social y tambe e dia di Luto di mañan, unda cu a splica kico ta e intencion y cu no ta un dia liber. Ta un dia pa uni pa hunto mustra convivencia. Pa hunto mustra cu ta condena y rechasa loke a pasa y conhunto ta mustra determinacion pa esaki no pasa nunca mas, e mandatario a splica.


text:
CARACAS, Venezuela- Un grupo di homber arma, bisti cu capuchon a bisa di ta “militarnan profesional y polisnan activo y retura”, a aparece den un video cu a bira viral ariba rednan social diaranson anochi unda nan ta anuncia di ta uni na e Operacion David pa recupera Venezuela.
Den e video, un di e hombernan aki ta splica cu nan no ta mustra nan cara pa motibonan operativo. E veracidad di e video no por a wordo comproba. Gobierno no a reacciona ariba e video ainda.
Den e video di mas di tres minuut nan ta pidi pa nan mantene e presion ariba caya. Ademas nan ta alenta militarnan activo pa stop loke nan ta considera e “gobierno delincuente di Venezuela” y ta pidi e militarnan retira pa organisa nan mes pa dal “e forsa represor”. E homber a señala tambe cu e resultadonan di e Asamblea Nacional Constituyente a wordo altera y a califica esaki como un acto ilegal.
E mensahe ta simalar na esun di e integrantenan di e asina yama Operacion Carabobo, integra door di personanan cu a identifica nan mes como militarnan den rebeldia contra e gobierno di Nicolas Maduro, tanto activo como den e reserva, y tambien pa supuesto polisnan.
E video ta caba cu e homber bisando cu “esaki no ta un golpi di Estado, e ta un acto legitimo pa recupera democracia na Venezuela”.
Fuente: http://cnnespanol.cnn.com


text:
Presidente di FTA, Hubert Dirks a pronuncia su mes tocante e papel cu Caft lo a hunga durante e gobierno anterior di AVP y con e situacion lo ta bayendo keto bay pa lo cu ta puesto di trabou pa comunidad Arubiano.
Tin un situacion lamentable unda cu College Arubaans Financieel toezicht ( Caft) lo tabata suppose di yuda den e supervision y asesoramiento financiero riba nos pais. Pero en berdad e no a haci un bon trabou den e ultimo periodo gubernamental y su aporte no a logra yuda Aruba, esaki ta declaracion di presidente di FTA Sr. Hubert Dirks.
Tabata tin un ley cu a wordo pasa pero den e parti financiero aki, pero e ley ta depende di kiko Caft tabata hasi, kier men cu basa den e resultado di Caft medidanan por wordo tuma e ora. Increible con un debe por aumenta asina grandi, for di 2009 te cu e aña aki el a subi te 86%, unda cu e lo tabata mas o menos na 40%. Esaki ta demasiado.
Tabata tin hopi gastamento di placa di gobierno, e debe a keda bai halto. Pa esaki mester tin un aparato gubernamental cu mester ta mas eficiente, y un economia cu trahador lo por bai dilanti. No por ta asina cu awor aki te cu awe tin cantidad di famia den den situacion dificil, y desempleo ta alto. Lamentablemente tin Arubiano na cas y stranheronan trahando, y esaki lo por wordo interpreta manera cu trahador Arubiano no tin e cualificacion pa haci cierto trabou.
Riba e tema aki Sr. Hubert Dirks di FTA a bisa cu na Aruba su sistema di economia no ta asina exigente pa loke ta studio. E speransa cu refineria lo habri cada dia e ta mustra cu, den e direccion cu ta bayendo, no lo habri, anto cu e sector aki tin speransa cu lo por habri position mas alto na nivel studio manera EPI of mas alto, anto e ora lo no tin e vacatura pe trabou aki disponibel.
Na Aruba awor aki lo tin cantidad grandi di drop outs, e ceramento di frontera di Venezuela, aunque cu ainda tin un par di Aerolinea for di e destino aki, pero na cierto momentobo lo tin di manda hende cas. Mayoria di posicion habri pa trabou lo ta waiter, security guard, front desk, entre otro cu no ta exigi hopi estudio den un nivel alto, solamente pa hasi un curso chikito anto lo haya e capacitacion pa e empleo.
Mester hasi mas promocion y incentiva na trahador Arubiano, pa bay tuma trabou, e problematica awor lo tin caminda cu keto bay e companianan tin como prioridad e cheap labor ta prioridad pa hopi dunado di trabo, unda cu no ta cumpli cu ley. Gremionan na Aruba lo ta coresponsable pa e situacion financiero aki, anto esaki no mester a wordo permiti. E informacion di e situacion financiero manera mester tabata cla pa tur hende. E realidad aki unda Caft a tolera y acepte, anto Reino tambe aunke no sa con leu Reino tabata na altura di esaki. Loke mester haci ta elimina dropout, genera mas empleo, baha criminalidad, pone un aparato gubernamental cu lo traha corectamente. Toccante e situacion social di Pais Aruba, famianan den problema keto bai, di unda ta bay saca e placa ey. E situacion ta mustra di cu lo mester bin medida, mester recurso economico pa cual no tin disponibel. Ta un situacion critico aworaki pa nos pais, segun Sr. Hubert Dirks di sindicato FTA.
5


text:
Den cuadro di e preparacion pa nan pasantia internacional e studiantenan di aña 3 a participa na e tayer Movecion y felicidad presenta pa docente Wilma Kuiperi-Jansen. E tayer aki ta inspira pa e resultado di “Project Aristotle” di Google. “Educando e mente sin ta educando e curason no ta educacion!” -Aristotle, 300BC
E tayer a inicia cu baile riba musica Hip Hop Reggaeton cu ta inspira pa Cultura Americano, Latino Americano y Caribense cu hobennan ta baila na tur pais rond mundo. Ambos studiantenan di IPA y esnan di Hulanda cu ta sigui nan minor na IPA a gosa di e actividad aki.
Durante e tayer sra Kuiperi-Jansen a splica cu baile y musica ta movecion y ta medio di expresion humano cu banda di e parti fisico tambe ta aporta na e parti di sentimento manera felicidad. Sostenibilidad tin e fin pa nos cada un ta feliz teniendo cuenta cu futuro generacionnan. Den su charla el a cita psicologo Seligman cu componentenan pa ta feliz ta entre otro: creacion cu ta lanta e sentimento di goso; compromiso cu ta duna e sentimento di envolvimento; alcansa bo meta cu ta lanta e sentimento di nificacion. El a menciona tambe cu investigado Robert Walding cu, continuando 75 aña di investigacion riba felicidad, ta conclui cu bon relacion social, mas cu titulo of posicion material, ta haci hende feliz.
Den e charla di sra Kuiperi-Jansen a resalta cu educacion di cultura y arte ta contribui na conscientisa y cultiva aprecio pa norma y balor di un pueblo y tambe comprension pa cultura di otro. E elemento principal di tur cultura ta: humanidad, comunicacion, comprension y colaboracion, hasta ora tin desacuerdo. Esaki tambe ta sostenibilidad.
Na final di su tayer e studiantenan a haya un amplio splicacion tocante cultura. El a splica cu cultura semper ta den desaroyo entre otro pa medio di innovacion.


text:
E poblashon di Boneiru, St. Eustatius i Saba ta sufisientemente protehá kontra enfermedatnan infeksioso, manera sarampi i polio? I kuantu kaso di dengue sa tin? Kon ta pará ku sirkunstansha di bida personal i ki sorto di enfermedat króniko, manera diabétis, tin? Pa kontestá e preguntanan akí i algun otro, ta realisá e Health Study na mei i yüni di 2017.
Ku e resultadonan di e investigashon akí por prevení i kombatí mas mihó vários enfermedat den futuro.
Pa medio di un muestra saká for di registro sivil (PIVA-V)
ta invitá 8000 persona di 0 te 89 aña:
Kada persona ta haña un invitashon personal pa bai un konsultorio den su besindario.Dia 2 di mei ta kuminsá ku e estudio na Boneiru. Despues for di 30 di mei te ku 9 di yüni ta kolekta dato na St. Eustatius i for di 12 te ku 19 yüni na Saba.
Na momentu ku regresá Hulanda ta warda e materialnan di estudio na Instituto di estado pa Salubridat Públiko i Medio Ambiente (RIVM). Den laboratorio lo midi e kantidat di e antikurpanan den sanger kontra e enfermedatnan infeksioso di e programma di vakunashon di estado (Rijksvaccinatie-programma) i kontra e enfermedatnan infeksioso ku ta mas frekuente lokalmente. Tambe ta bai indagá kua ta e bakteria-i vírùsnan ku sa tin den nanishi, garganta i shushi. Finalmente ta usa e lista di pregunta pa reuní i klasifiká e faktornan di riesgo.
Partisipashon ta importante!
Komo partisipante na e Health Study poblashon Boneiru, St. Eustatius i Saba ta kontribuí ku un aporte importante na salubridat públiko. P’esei ta importante pa mas tantu hende posibel partisipá. Partisipashon ta boluntario i tur dato ta keda konfidensial.
Riba enkargo di ministerio di Salubridat Públiko, Bienesta i Deporte (VWS), Instituto di estado pa Salubridat Públiko i Medio Ambiente (RIVM) ta hasi e investigashon akí den kolaborashon ku Ofisina Sentral di Statistik (CBS) i e departamentunan lokal di salubridat públiko (GGD).
Riba website www.rivm.nl/healthstudy bo por haña mas informashon tokante e investigashon for di prinsipio di aprel 2017. Bo por hasi pregunta na telefòn via e departamentunan lokal di salubridat públiko durante tur dia di trabou entre 8.00 or i 10.00 or: +599 717 2211
òf via healthstudy@rivm.nl.


text:
WILLEMSTAD – Ayera e team di Aruba di atletismo a sali pa Curacao pa asina competi den e CARIFTA Games 2017 cu...
ORANJESTAD – Nos di Sportszone Aruba a caba di haya e grato noticia cu e suma cu Wuill tabatatin mester a wordo...
ORANJESTAD – Aruba a caba di marca historia den e deporte Rey di e deportenan mental, y alabes e di dos deporte mundialmente...
MARTINIQUE – Elisabeth Timmer ta gana Medaya di Oro cu un tempo di 2:12:06 den e disciplina di 200m Freestyle den e...
MARTINIQUE – Den e ultimo evento individual “Backstroke Men” den 200m, Patrick Groters ta pone un record personal di 2:08:95 pa asina...
MARTINIQUE – Team di natacion femenina di natacion di Aruba participando na Carifta Swimming Championships na Martinique a sa di gana medaya di ORO pa...


text:
ORANJESTAD - Sr. Mario Alcaldo Croes – mihor conoci como Aiky Croes a pasa su gasoline dealership di Savaneta pa su ruman homber Rudy Croes. Durante un evento recien, FMSA a reconoce e dos personanan aki den un ceremonia special. Sr. Croes a inicia su carera den Colony na an?a 1960, como empleado di e gas stacion di su tata Sr. Francisco C. Croes y por ultimo como dealer di e stacion di gasolin na Savaneta, awor conoci como Citgo Savaneta. Un carera di 58 an?a cu seguramente ta di admira. Na mes un momento, FMSA a reconoce Sra. Elva Croes-Tromp—mihor conoci como Sra. Elsa Croes casa di Sr. Aiky Croes, pa su an?anan di servicio na e stacion di gasolin di Savaneta. Sra. Croes a traha 53 an?a na e dealership di famia Croes, el a cuminsa su carera como empleada y despues como accountant di e dealership.
(ADVERTORIAL)
ORANJESTAD – Relaciona cu e sentencia di e siman aki di Fundacion Lotto pa Deporte contra minister di Deporte Dangui Oduber, varios persona den sector hudicial a reacciona cu asombro pa NoticiaCla riba e forma con un mandatario ta reacciona abiertamente contra un huez y e poder hudicial na Aruba. A haci esaki cu condicion cu no ta publica nan nomber y titulo. Fuera di e grupo aki, tin politiconan opositor cu tambe a haci nan remarke, pero den e caso aki, a haci esey cu intencionan politico mas bien.
ORANJESTAD - Awe diabierna madruga pa mas o menos 00:50 durante control di nos costanan door di Kustsurveillance ( polis y douane) a bin topa cu un auto staciona pariba di farro. Ta asina cu personal di kustsurveillance a bay over na controle. Pafo di e auto para ta e homber inicial H y su señora. Ta trata di un auto Kia Cerato color blanco.
ORANJESTAD -Recientemente Office Systems Aruba a keda completamente cla cu entrega di muebles di skol y tambe tur equipo pa gymzaal na Prinses Amalia Basisschool na Sero Blanco. Tur muebles y equipo di gymzaal a bin di Europa y ta di un calidad duradero. Como cu e instalacion di e gymzaal ta algo hopi specialisa Office Systems Aruba a haci esaki conhuntamente cu un experto di e fabrica pa asina garantiza un bon trabao y seguridad di e muchanan cu ta bai haci uso di e instalacionnan nobo di gymnastiek cu tin.
ORANJESTAD - Jorge Celedon y Anacaona ta entre e artistanan cu lo presenta den e di 12 edicion di Caribbean Sea Jazz Festival 2018. E festival e aña aki lo tuma lugar riba diabierna 21 y diasabra 22 di september 2018 na Renaissance Festival Plaza.


text:
ORANJESTAD(AAN): Mediador di Gobierno , Anselmo Pontilius a splica cu awor aki ta pendiente pa haya e firmanan di trahadornan di CMB cu kier ta parti di sindicato FTA. Si e dunado di trabao bisa cu e ta reconoce e sindicato, asina mes e pruebanan ey mester bin riba mesa. Ta pendiente e contesta.
Si no tin e contesta, nan ta acepta boluntariamente, e ora e procedura legal tin cu continua y den esey tambe lo haya lista di e dunador di trabao, e trahadornan y tambe esun di e sindicato.
Particularmente kier purba di evita, specialmente no pa motibo di referendum, sino den cual e sindicato, den nomber di trahado, ta remarca cu e dunado di trabao lo a kita condicionnan di trabao. Si haya indicacion cu esey lo por causa un conflicto laboral, mediador di gobierno tin e tarea pa yama e partidonan hunto.
Lo warda te cu diaranson otro siman pa tende for di e partidonan kico nan a contesta otro, con nan ta atende cu otro. Caso contrario lo invita nan na mesa.
FTA ta sali for di punto di bista cu mayoria di e trahadonan laborando na e banco aki, a acerca nan y yena e formulario pa autorisa FTA pa papia den nan nomber, segun Mediador Pontilius.
Ley no ta permiti facilmente como dunador di trabao pa kita condicionnan di trabao secundario of primario unilateralmente. Den nos codigo civil, den nos leynan ta para bon cla cu e dunador di trabao tin cu tene masha bon cuenta si e dicidi pa un of otro motibo pa bay kita condicionnan di trabao.
Hopi biaha esey ta pasa ora cu un compania por duna prueba cu financieramente e tin dificultad of e no por sigui cumpli cun’e y esey ta un proceso basta largo.
No ta haci’e di un dia pa otro. Si ta pensa di haci algo mes como dunado di trabao, lo tin cu tene un consulta basta adelanta cu e trahadornan, pasobra si ta condicionnan di trabao cu ta existente sigur pa hopi aña, esaki a bira parti di e contracto individual di trabao di e trahado. Consecuentemente ta viola su contracto individual di trabao y cualkier caso den corte, hues por coregi esaki mesora.
Tin cu warda
Por ta CMB ta contesta FTA y bisa no y busca un referendum. Esey no ta kita afo cu por reuni cu nan, pasobra tin e asunto di condicionnan secundario di trabao cu por wordo kita.
Esaki ta prome biaha oficialmente cu a haya un carta riba esaki.


text:
Plays:
132
Song Description
This song originaly is from Gloria Estefan Habriendo Curso , But we've put our own Lirics to it Living in unity { papiamentu }
Lyrics
Bibando den union
original ?Abriendo puertas ? Gloria Estefan, Kike
Santander músika programa Gerald jego
Mira ki bon i ki dushi, Ta ora rumannan ta huntu. Ripití 2x
Bibando den harmonia, Sirbiendo Dios ku legria
Hasiendo tur nan esfuerso, Pa yudá i stima otro
E ta manera e zeta, E zeta di Su Spiritu.
Ku ta mara nos huntu, Bibando semper kontentu.
I demostrá na e mundu, Ku nos tur por biba huntu.
Union ta fuente di forsa, Ku ta atra?é su presensia
Laga nos ban kanta huntu, Koro
Selebrando su presensia
Manera un gran famia, laga nos ban traha huntu
Union ta fuente di forsa, Union ta trese alegria.
Bendishon i tambe bida, Lo ta nos rekompensa.
Si nos tur hasi nos parti, Pa mantené su prinsipio
Bibando den harmonia, Dunando gloria n?E Tata,
No laga nos pèrdè tempu,
Ban probechá di e momentu Ripití 2x
Awor ku nos tur ta huntu, Nos no mester di tin miedu.
Di mustra ku nos ta stima, Kumpliendo ku su palabra.
Laga nos ban kanta huntu, Koro
Selebrando su presensia
Laga nos ban kanta na nos Dios,
Den harmonia na su onor.
O mira ki dushi , mira ki bon,
Komo rumannan bibando den union.
Lo no tin barera pa stroba nos,
Si nos disidí pa ta felis komo ruman.
E yamada ta urgente,
Nos tin ku traha riba union di nos pais.
Song Length
3:53
Genres
Latin - Salsa, Latin - Tropical
Tempo / Feel
Tempo Undefined
Lead Vocal
Mixed Vocals
Moods
In High Spirits, Cheerful
Subject Matter
Happiness, Joy
Similar Artists
Gloria Estefan, Gloria Estefan
Language
Other
Era
2000 and later


text:
Salubridat Ántes, promé ku 2013, salubridat ta basá riba e sistema di “supreshon“. Esei kier men ku: Síntomanan ta wòrdu kombatí na lugá di trata di kura e kousa; Malesa ta keda tratá ku remedi sintétiko i operashon kirúrgiko; E sistema imunológiko natural ta wòrdu suprimí; Gastu médiko haltu. Salubridat di e era nobo, despues di 2012, ta basá riba e sistema di “regenerashon“. Esei kier men ku: Ta trata di atendé ku e kousa di e malesanan; Tratamentu médiko integrativo; Alimentu nutritivo saludabel, yerba i...read more
Agrikultura Antes (ainda aki na Kòrsou) agrikultura ta basá riba e sistema “ mekaniko“. Esei kier men ku tabata: konkistá naturalesa pa medio di teknologia; sujetá nos suela na kímiko sintétiko manera pèstisida, hèrbisida i kunstmest; kontaminá nos suela i fuente di awa; tin produkshon haltu / balor nutritivo abou. Agrikultura di e era nobo, despues di 2012, ta basá riba e sistema “orgániko“. Esei kier men ku ta: forma aliansa ku nos suela; regenerá e kapanan mas ariba di nos suela na un...read more
Blenchi i Dòrnasol Nota importante: Alegria inkansabel i Nektar di bida Siklo di poder: Di dia kla Blenchi por ta e para di mas chikitu, pero tambe esun di mas fasinante. Su nòmber ta bini di e vibrashon di su alanan ora e ta bula òf zueif den laira. E vibrashon di su alanan ta hopi efektivo. Manera e ta krea un masashi interno ku ta restorá salú i balansa. E ta rekordá nos pa buska alegrίa den loke nos ta hasi i pa kant,é abiertamente. E tin e abilidat pa move su alanan den e patronchi di figura 8, e símbolo pa infinito i ta...read more
Partawela Nota importante: Poder Visionario i protektor Siklo di poder: Ambos Ekinoksio – Luna Nobo Partawela ta un di e paranan di presa mas místiko. Nan ta e mensaheronan, e protektornan, i e vishonarionan di aire. Nan tin e wowonan di mas skèrpi di tur e paranan di presa. Partawela ta wòrdu ataká vários bia dor di paranan mas chikí (kinikini, chuchubi, blenchi). Esaki ta hopi signifikante pa e hendenan ku tin un partawela komo un “totem” òf animal di poder. E ta indiká ku probablemente e hendenan aki ta wòrdu...read more
“When people lose their connection to “nature”, they lose the connection to their “own nature”. The purpose of this rubric is to share with our fellow men relevant issues and suggestions related to the relationship between men and Mother Earth. This aim has to create fertile ground for altering consciousness and awareness in the interest of environmental and health support for the people of Curaçao. Formerly our local people had a more extensive and conscious relationship with the land. For instance: a. Our elder inhabitants really...read more
Si nos pérdè kontakto ku “NATURALESA” nos a pérdè kontakto ku “NOS PROPIO NATURALESA” E propósito di e rúbrika aki ta pa kompartí ku nos siudadánonan tokante e relashon di hende ku nos planeta tera i visa versa. Tur esaki den e kuadro pa krea un konsenshi mas elevá pa ku nos ambiente en general i riba nos isla Kòrsou en partikular. Antes nos hendenan tabatin un relashon ekstenso i mas konsiente ku nos tera. Ehempel ta: a. Nos grandinan tabata sinti ora awaseru ta bai kai òf ora mal tempu ta bini. Hopi di nan ta tradusí...read more


text:
Ex Prome Minister di Aruba Mike Eman a impacta durante su dos Gabinetenan riba diferente tereno. Su biahenan rond mundo unda na varios ocasion el a representa den forma digno Reino Hulandes mescos tambe su afinidad cu Reino, su habilidad pa yega na solucionnan duradero, a hala atencion y esey ta motibo cu Societeit de Witte a invit’e pa bay duna un lectura diaranzon awor cu ta hiba como titulo ‘Toekomstkansen, het koninkrijk en de EU’. Pa Eman ta un honor grandi pa e oportunidad brinda na dje pa hiba e discurso aki den un sociedad di nivel manera esun di De Witte.
Lider di partido AVP Mike Eman dialuna a combersa cu Jan Heidsma, Presidente di e Mesa pa Asuntonan di Europa den e Literaire Societeit de Witte na Den Haag. Heidsma a splica dicon a invita Eman pa duna e discurso aki. “De bes en cuando nos di e Mesa di Europa ta organisa un anochi di lectura y nos ta busca un orador cu por duna un discurso interesante cu tin que ver cu Europa, e integracion Europeo. Aruba y e otro partinan di Reino den Caribe tambe ta parti di esaki. E partinan Caribense aki ta interesa nos. Nos a scoge Eman como orador pasobra e sa hopi di e materia aki y e ta bay comparti su conocimento cu nos. ”
Heidsma a splica cu ‘Societeit de Witte’ ta un institucion di Den Haag masha bieu mes cu por wordo compara cu clubnan Ingles. Aki hende muhe y hende homber ta topa otro pa intercambia di idea riba temanan interesante, nan por come y bebe algo aki. Nan por bishita nos biblioteca cu ta masha amplio mes, nan por sinta ameno bebe algo cu otro y tambe hiba discusionnan serio manera den nos caso riba e tema Europa. Tambe nos ta tene lecturanan di nivel. Mescos cu nos tin e Mesa di Europa (Europa Tafel) tin otro mesanan cu ta agrupa rond di un cierto tema of ciudad, manera e Amsterdam tafel. Cada un ta organisa lecturanan cu ta regarda nan Mesa.”
“Nos di Europa Tafel ta organisa lecturanan riba asuntonan Europeo y eynan sr. Eman ta pas perfectamente. Nos tin miembronan prominente cu tabatin un funcion halto den Europa. Asina nos tin Brinkhorst, kende a ocupa un funcion den Union Europeo, como un di nos miembronan, mescos nos tin embahadornan cu tabata traha pa Union Europeo como miembro of representantenan permanente pa EU.” Por conclui cu Societeit de Witte ta un club di nivel unda diaranzon ex Prome Minister di Aruba ta tene un discurso cu sin duda ta bay ta impactante.
Societeit de Witte a scoge Eman pa conocimento riba tereno di integracion Europeo
Ex Prome Minister di Aruba Mike Eman a impacta durante su dos Gabinetenan riba diferente tereno. Su biahenan rond mundo unda na varios ocasion el a representa den forma digno Reino Hulandes mescos tambe su afinidad cu Reino, su habilidad pa yega na solucionnan duradero, a hala atencion y esey ta motibo cu Societeit de Witte a invit’e pa bay duna un lectura diaranzon awor cu ta hiba como titulo ‘Toekomstkansen, het koninkrijk en de EU’. Pa Eman ta un honor grandi pa e oportunidad brinda na dje pa hiba e discurso aki den un sociedad di nivel manera esun di De Witte.


text:
CTB a start ku training intensivo di seguridat
.....diferente aktor enbolbí ku e tópiko di seguridat di turista ta partisipá......
WILLEMSTAD- 1 sèptèmber 2014:- Entrante 1 di sèptèmber te ku 5 di sèptèmber un grupo grandi ku ta konsistí di diferente aktor enbolbí ku e tópiko di seguridat di turista ta partisipando na un programa di training dirigí riba e tópiko di seguridat. Durante di e apertura a hiba palabra Minister di Hustisia sr. Nelson Navarro, Dr. Peter Tarlow kual ta un di e trainernan i tambe sr. Hugo Clarinda di Ofisina di Turismo di Kòrsou (CTB). Minister Navarro a para ketu entre otro riba e aspekto di seguridat di e turista i e importansia di kuerpo di POLITUR ku pronto lo habri su di tres pòst.
Meta prinsipal di e training ta pa oumentá e nivel di konsiensia tokante e medidanan di seguridat i protekshon, alabes perfekshoná e trabounan pa di e forma ei kontribuí na un ambiente mas sigur tantu pa e empleado komo esnan ku ta bishitá nos isla. Ademas di esaki e training lo yuda e partisipante pa e ta mihó prepará pa identifiká, enfrentá i respondé riba menasanan direkto i indirekto. Tambe e training lo prepará e partisipante pa diserní kada situashon i prevení insidentenan ku por perhudiká bida di e empleado, bida di e bishitante i e imágen di nos industria turístiko den su totalidat. E gruponan ku ta partisipá na e training ta konsistí di POLITUR, Kuerpo Polisial Kòrsou, Konsulado Merikano, agentenan di seguridat na aeropuerto, haf, imigrashon, duana, hotèl, playa i tambe diferente personal di seguridat privá ku ta laborá den e arianan turístiko.
E programa di training ta keda duná pa Dr. Peter Tarlow ku ta un orador mundialmente konosí i un eksperto riba e impakto di krímen i terorismo riba industria turístiko i sr. Jason Keller ku ta konosí pa su eksperensia riba e tereno di seguridat personal. Aktualmente e ta laborando komo polis dirigí riba e aspekto di krímen riba kaya. Lo trata diferente tópiko durante e training manera (1) seguridat di turismo i servisio na kliente, (2) seguridat di turismo i diferente kultura, (3) seguridat di turismo i industria turístiko, (4) turismo i terorismo, (5) turismo i desaroyo di komunidat i finalmente un charla riba komportashon di e bishitante. E training ta konsistí di un parti teorétiko i práktiko. Kada dia di training lo konta ku partisipashon di mas òf ménos 50 persona.
CTB ta gradisí Curaçao Ports Authority, Curaçao Airport Holding i Curaçao Airport Partners pa nan kontribushon na realisashon di e programa di training. Ta trainingnan manera esaki ta yuda ekipá empleadonan ku e hèrmèntnan nesesario pa atendé insidentenan ku por tin influensha direkto riba nos industria turístiko. Éksito na tur partisipante.


text:
Apa evaluando un un keho di sabotage y demanda legal pasobra e grua ta...
Trahadornan di ASTEC no kier subi grua Agencianan birando impaciente pa actuacion riba waf ORANJESTAD (AAN): E comportacion di e trahadornan di ASTEC pa cu e...
Al Gore a destaca durante apertura di Conferencia “Green is our Future”
ORANJESTAD (AAN): Riba potret por aprecia e momento cu ex-vicepresidente di Merca Sr. Al Gore a dirigi su mes ayera e audiencia como keynote speaker durante di e exitoso apertura...
Ultimo Ministeriele Samenwerkingsraad entre Aruba y Antiyas tumando lugar na Aruba
ORANJESTAD (AAN): Diaranzon net prome cu un di e reunionnan di Ministeriele Samenwerkingsraad (MSR) cu Gobierno di Aruba tin cu Gobierno di Antillas actualmente...
Prome Minister y e Gabinete mester compronde cu e polisnan no ta contento cu...
Segun Guilfred Besaril, *Diabierna SPA ta tene accion masal ORANJESTAD (AAN): Sindicato di Polis SPA a anuncia cu Diabierna awor dia prome di October nan lo...
Grupo di estafadornan deteni relaciona cu clonemento di credit card
Tin un muher deteni…. ORANJESTAD (AAN): Keto bay e ultimo tempo di denuncia ta worde entrega relaciona cu desfalco cometi den empresa. Mayoria di e...
Kita 20% di salario di trahadornan di gobierno, pa nan yuda paga e déficit...
Si sindicatonan no kier negocia: Tin sindicato sin experiencia manera TOPA cu ta haci desorden pa logra haya miembro ORANJESTAD (AAN): Ta increibel pa lesa den...
Minister Mike de Meza a enfatisa e importancia pa cu energia alternativo
Na apertura di conferencia di energia ORANJESTAD (AAN)* Na occasion di apertura di e conferencia internacional di energia, Minister di Utilidad y Energia sr. Mike...
Huez Comisario a prolonga detencion di trahador na Inmigracion
ORANJESTAD (AAN): E trahador femenino di fam S su detencion a keda prolonga e siman aki. El a keda deteni na pia di trabao sospecha...
“Amplia orario di school ta sona simpatico pero hopi cos mester worde regal prome...
Parlamentario señora drs. Lainda Kemp-Westerhof ta di opinion: ORANJESTAD (AAN): Actualmente presidente di Comision di Enseñanza Parlamentario drs. Lainda Kemp-Westerhof por a tuma nota di...
Cumpleaños Diahuebs 30 September 2010
:D :D :D :D :D :D :D :D Happy birthday, may this day always be a special one to remember. May the best of your...


text:
Local News
Diasabra for di oranan di mainta recherchenan tabata tin bista riba un cas cu pa basta dia caba ta investigando esaki relaciona un caso di baho mundo. Hunto cu arrestatie team bou guia di fiscal di...
Un candela grandi a cuminsa den mondinan di Weg Rooi Hundo na San Nicolas diasabra atardi e unidadnan di bombero y polis a bay cu urgencia na e sitio. Huma preto tabata bay halto, bomberonan ta top...
Tabata awe mardug√° ku outoridatnan mester a bai Moffiweg ku ta un Zijweg di Jongbloedweg despues ku un eksploshon a surgi i kandela a kue 2 veh√≠kulo pl√Ļs un parti di kas. Gran kantidat di bomberona...
Outoridatnan tabata por la goma djabièrnè anochi kasi pa drenta den mardugá. Informashon a drenta ku 4 tipo a kaba di atraká hende den area di Muizenberg. Den un mobilisashon basta lihé outoridatna...
Djabièrnè mainta kasi den mèrdia outoridatnan mester a baiSchubappelweg den Dominguito despues ku un hòmber di un manera òf otro a pèrdè kontrol den un pida bògt i bai dal den un pilar di kura di k...
Minister di Hustisia, se√Īor Quincy Girigorie huntu ku Kuerpo Polisial K√≤rsou (KPC), a present√° tantu na Parlamentu komo na pueblo di K√≤rsou, sifranan di kriminalidat pa e prom√© trim√®ster (yan√ľari t...
Djaweps 17 di mei 2018, alrededor di 19.20 or, Sentral di Polis a risibí notifikashon ku na un edifisio den konstrukshon na Hamelbergweg un ladronisia a tuma lugá. Na yegada di e patruya polisial n...
Djaweps 17 di mei 2018, alrededor di 19.44 or di anochi, Tim di R√®sp√≤ns a kontr√≤la dos (2) veh√≠kulo ku tabata stashon√° kantu di kaminda den √°rea di Sabana Hundu. Durante di e kontr√≤l polis a ha√Īa i...
Djamars 15 di mei 2018 den kareda di 13:00 or a bin diskubr√≠ un kurpa sin bida na Noordkant na Hato. Awe, djabi√®rn√® 18 di mei 2018, riba ordu di Fiskal di Ministerio P√ļbliko (OM) a ehekut√° un outop...
Djabi√®rn√® mainta e bewaker ku a tira 2 ladron ora esakinan a subi tereno di laman na Porto Marie a sali for di priz√≤n/ warda na barber i e tin ku sinta warda su kaso bini dilanti. El a ha√Īa instruk...
Akshonista di Refineria di Kòrsou N.V. (RdK) a tuma e desishon pa duna Sr. Jose van den Wall Arnemann su retiro komo direktor di RdK. A tuma e desishon aki durante kontinuashon di un reunion ekstra...
Djaweps 17 di mei 2018, alrededor di 19.44 or di anochi, Tim di R√®sp√≤ns a kontr√≤la dos (2) veh√≠kulo ku tabata stashon√° kantu di kaminda den √°rea di Sabana Hundu. Durante di e kontr√≤l polis a ha√Īa i...
Djabierne alrededor di 5’or di mardugá riba un tereno ku un kompania ta traha a mira par di hende kara tapá a kita kadena ku ta sera e area pa asina kore duru duru bai. Mas despues ku a inspekshoná...
Resientemente sr. Charlwin (Broertje) Marshall, kompa√Ī√° pa sr. Kenrick Amalia (nos chefnan kulinario) i sr. Pablo Infantes Peres, un chef kulinario di Ecuador i alabes vice-presidente di Asociaci√≥n...
Awe 18 di mei, riba Dia Internashonal di Museo, Gobièrnu di Kòrsou ta konmemorá i pone atenshon na nos museonan i nan ròl importante den nos komunidat. Museonan ta forma parti inherente di nos s...
Diahuebs atardi na Urataca un trailer lastrando un bobcat a los for di un vehiculo cu tabata transporta esaki, algo a bay robes for di e subida y a cuminsa core crusa caminda y bay pazuid basha cur...
Djaluna dia 21 di mei próksimo ta selebrá un dia históriko pa e famia grandi di Banco di Caribe. E fecha aki ta sirbi komo inspirashon pa kualke hóben ku un dia ke mira su idealnan realisá. Tabata ...
Bewaker E.R.S. a drenta awe, djaweps 17 di mei 2018, den su periodo di kustodia (bewaring). Djaweps mainta a present√° e bewaker konforme Kodigo di Prosedimiento Penal (Wetboek van Strafvordering) n...
X-Team a repart√≠ entre 18 di aprel i 11 di mei 2018 un total di 15 pros√®s-verbal. Esaki durante diferente kontrol i akshon. Ministerio P√ļbliko (OM) K√≤rsou awor ta den proseso pa evalu√° i prepar√° es...
Awe, riba dia Internashonal di Telekomunikashon, ku e a√Īa aki tin komo tema ‚ÄėFasilit√° uso positivo di Inteligensia Internashonal‚Äô, Digicel ta afirm√° su kompromiso pa usa teknologia futur√≠stiko ku t...


text:
Pensamentonan feliz di dialuna ta describi e cumpleaƱos di e prome minister, un fiesta a todo dar riba e brug nobo. Despues mi ta invitabo pa atende un simposio interesante encuanto bon gobernacion. Furia riba e tormenta monstruoso, Horcan Irma y riba algun evento politico a sigui. Baked Air tabata un columna popular entre e lesadornan local, despues en busca di diversion nos a bay un dinner y a scapa pa Taste of Belgium. Riba diabierna, mi a ripiti un compilacion di hechonan interesante door di AHATA.
Home Opinion Publico Resumen di siman di Bati Bleki


text:
Recientemente a presenta na nos oficina di Masnoticia, un informe di cu Sra. Bianca Carolina Jaramillo Aliendres, cu a yega Aruba dia 19 di Juli 2017, y te cu weekend pasa, ainda e no a bandona nos isla.
Bianca a nace na Venezuela dia 10 september 1986, cu passpoortnr. 121962120. Sin duna niun splicacion y sin previo aviso, Bianca a bandona e adres suminsitra na autoridadnan di Imigracion ora cu el a haya un admision di estadia di 6 dia (temporal).
Cualkier persona cu sa di e paradero of e direccion caminda cu Bianca Carolina Jaramillo Aliendres ta kedando, por fabor avisa Departamento di Imigracion, pero cu caracter di urgencia pa Warda Nos Costa, na telefon 588- 7853. Ademas, ta urgi e persona aki pa e bandona Aruba, prome cu autoridadnan actua.
Yama Warda Nos Costa urgente, na 588- 782, cu ta disponibel 24 ora pa dia. Pa cualkier informacion of tips, por yama tambe na 630- 3225.


text:
E Preimu ta marga pero nos tur ta haña nos ta chup’e
101 aña di eksistensia, un parti di nos historia i kultura a bai
Bo voto na elekshonnan di 2012, 2016 i 2017 a produsí medida, pèrdida di kuponan di trabou, kontrakshon ekonómiko i awor desaparishon di nos “Merkado Flotante”
Subida di O.B. ku 9%, seguro médiko básiko 10%, OZB belasting, Bron belasting, “afpak” tim pa yu di Kòrsou so, eliminashon di “aftrekposten” di impuesto, edat di penshun 65 aña, eliminashon di enseñansa liber i pa kaba di korona e obra guera entre Kòrsou i Venezuela (fronteranan sera i sanshonnan imponé dor di Kòrsou/Hulanda riba Venezuela i Vice-Versa).
Míles di yunan (11,000) di Kòrsou ku a pèrdè trabou, sifranan di CBS ta indiká ku e porsentahe di personanan desempleá ta keda oumentá, un kantidat grandi di nos hóbennan ta sin trabou ketu bai i esaki no ta korigiendo su mes.
Embolbimentu di un Promé Minister den un pais ku ta yama su mes outónomo, ta nifiká na nos konsepto ku bo ta hasi mas bo mes komo Gobièrnu, di lokual bo tabata hasi ayera den e konstelashon di Antia Hulandes.
Nifikashon di e palabra “Autonomous” (of a country or region) ta nifiká;
Having the freedom to govern itself or control its own affairs. Having the freedom to act independently
Liderazgo di un Pais mester ta definitivamente den man di un persona ku tin vishon, tin ora ta purba di traha un lider i krea un kuadro pa e lidera, i nos komo Pais lo ripara ku e ta òf e no ta un lider te ora nos wòrdu goberná dor di dje.
Awe despues di 2 luna ku na 5 di yanüari 2018 a sera fronteranan komersial entre Kòrsou i Venezuela pa motibu ku tin kontrabanda di produktonan stratégiko di Venezuela ku ta wòrdu transitá via di Kòrsou (previamente na desèmber 2017 a anunsiá ku esaki lo sosodé). Nos por tuma nota ku te awe ainda nos Promé Minister no a hasi ningun intento konkreto i visibel pa resolvé e situashon aki. I tur kos ta indiká lamentablemente ku e no por resolvé esaki tampoko.
Despues di mas di 101 aña di historia, sin ta demostrá ningun klase di resistensia real i no ta hasi ningun klase di esfuerso pa resolvé e problema ku Venezuela. Pueblo mester a tuma nota, ku Promé Minister sin ningun lamento a sinta i laga un fin yega na e famoso “Merkado Flotante” di barkunan di fruta i berdura fresku.
Definitivamente nos ta bibando den un era kaminda ku e polítiko gobernante despues di haña e voto pa goberná no tin kunes ku e nesesidat di pueblo di Kòrsou, nos ta lamentá e forma ku kosnan ta bayendo, sin niun klase di vishon ta pretendé di remplasá algu ku ta forma parti di nos historia i ku ta un atrakshon turístiko lokal i internashonal.
Despues di 10 di òktober 2010, Kòrsou ta ferwagt un Promé minister ku ta move i resolvé tur lokual ta relevante pa Kòrsou. Tin un relashon ku region ta di suma importansia i nos komo un pueblo multi-kultural ta e úniko nan ku por produsí lidernan ku por establesé e bon relashon aki pa nos mes i no via di otronan.
Esaki ta nifiká entre otro, sòru pa abo komo Promé Minister buta nos Pais visibel riba e plataforma sigur regional ku nos bisiña nan den “Un Bon Entendimentu”.
Un manera pa hasi esaki sigur a keda demostrá durante periodo Okt 2010 – Sept 2012:
Ora bo tin un bon relashon ku paisnan bisiña solushon ta serka di mesa, paso ta hisa ta hisa un telefòn i pasifiká e situashon de inmediato.
Gerrit Fransisco Schotte
Lider Polítiko di MFK
Kòrsou, 4 di Mart 2018


text:
Coleccion Nacional
Dept. Arubiana/Caribiana ta e departamento di Biblioteca Nacional Aruba unda ta realisa un tarea importante.
Arubiana/Caribiana ta colecta, warda y ta pone na disposicion tur material y obra tocante di Aruba. Aki ta colecta material di Antia Hulandes y region Caribe. No por fia buki di e coleccion di Arubiana/Caribiana, pero si bo por saca copia.
E caracterisca mas importante di e departemento aki ta cu ta colecta y warda tur cos cu tin balor informativo y historico pa Aruba. Cu esaki kier cumpli cu un di e tareanan di Bibloteca cu ta: conserva nos herencia cultural.
E departemento Arubiana/Caribiana ta dispone di e siguiente coleccionnan :
Coleccion Nacional, Coleccion Balioso, Coleccion Arubiana/Caribiana, Coleccion Hartog, Coleccion Ito Tromp, Documentacion di Aruba, Coleccion di revista
E coleccion Nacional ta contene herencia cultural di Aruba. E coleccion aki ta contene obranan balioso, obranan anticuario y excepcional y no ta accesibel pa publico en general, pero solamente cu permiso special por investiga y consulta. e obranan aki, special den cuadro di investigacion scientifico. E coleccion balioso aki ta contene e buki di mas bieu tocante Aruba cu ta data di 1577.Scroll To Top
Recent Posts
Orario Biblioteca Nacional Aruba
Oranjestad
Dialuna, diaranson y diabierna 08:00-19:00
Diamars y diahuebs 08:00-17:00
Dept. Arubiana
Dialuna, diaranson y diabierna 08:00-19:00
Diamars y diahuebs 08:00-17:00
San Nicolas
Dialuna, diaranson y diabierna 08:00-17:00
Diamars y diahuebs 08:00-19:00


text:
WASHINGTON, D.C., Merca- Presidente di Merca, Donald Trump, diaranson a anuncia e reconocemento oficial di su gobierno di e ciudad di Jeruzalem como capital di e estado di Israel.
“Ta hora pa reconoce Jeruzalem oficialmente como e capital di Israel,”, Trump a bisa.
Den un conferencia di prensa di Cas Blanco, e mandatario a confirma tambe e decision di traslada e embahada di su pais di Tel Aviv pa Jeruzalem.
Cu e anuncionan aki Trump a bisa di e cumpli cu e ley aproba pa Congreso Mericano na 1995, cual aplicación a wordo posponi reiteradamente pa tur e presidentenan di e pais te cu awo.
E mandatario a indica cu e el a duna instrucción na e Departamento di Estado pa cuminsa e preparacionnan necesario pa e mudansa di e sede diplomatico.
E decision di Trump ta pone cu Merca ta bira e prome pais na mundo pa reconoce Jeruzalem como capital di Israel.
E status di Jeruzalem ta un di e temanan mas dificil den e relacion entre e paisnan Musulman y Israel y un punto central di cualkier negociacion di paz entre Palestinonan y Israel.
Na comienso di e siman aki, Trump a consulta cu varios mandatario di mundo Arabe-Musulman, cu segun informenan, a indica na Trump su rechaso na un medida di e tipo aki.
Jordania a adverti su “consecuencianan grave” y e hefe di e Liga Arabe, Abul Gheit, a indica cu su decision “lo alimenta e fanatismo y e violencia”. Turkia a sigura cu esaki lo ta un catastrofe”.
Diamars atardi, un grupo di organisacionnan nacionalistanan Palestino y di gruponan Islamista a emiti un declaracion den conhunto yamando na tres dia di “ira popular” pa protesta den e teritorionan Palestino, como tambe manifestacionnan dilanti e embahadanan y consuladonan di Merca rond mundo.
E anticipacion na e posibel reaccionnan negativo, Departamento di Estado Mericano a emiti un advertencia entre su embahadanan y oficinan diplomatico pa nan prepara pa posibel protestanan.
Fuente: http://www.bbc.com/mundo


text:
Oranjestad - E emisora Radio Bo Guia 88.9FM na november ultimo a cumpli 20 aña di existencia. Desde su lansamento como radioemisora cu e frequencia 88.9FM, e ta un emisora conoci pa ta sostene nos cultura na promer lugar.
Anualmente un cantidad di produccionnan musical ta wordo produci localmente durante e.o. Dia di Betico, Dia di Himno y Bandera y otro ocasionnan, produccionnan riba ritmonan musical local manera e.o. wals, tumba, mazurka, caha di orgel, si esakinan no wordo promoví nan ta desparce y pueblo no ta siña aprecia loke ta di nos, pero radio Bo Guia a bin ta
promoviendo nos produccionnan musical local diariamente den nan programación radial.
Durante un ocasión special Minister señora mr. Xiomara Ruiz-Maduro den nomber di Gobierno di Aruba a haci entrega di un reconocimento na Radio Bo Guia pa nan aporte na engrandece nos cultura arubano.
Henter e staff di Bo Guia tabata presente na momento cu Minister Ruiz-Maduro a haci e entrega di e reconocimento, cual a wordo ricibi pa señora Miriam “Mimi” Rosel-Koolman, kende den nomber di e famia di Bo Guia a gradici Gobierno di Aruba y muy enparticular Minister Ruiz-Maduro pa e reconocimento, cual sigur ta wordo aprecia grandemente y ta un estimulo pa nan sigui aporta y engrandece nos cultura.
E reconocemento aki ta den cuadro di e maneho di Minister di Cultura pa sigui motiva y stimula esnan cu ta aporta na promove, sostene y engrandece nos cultura arubano.


text:
Turismo- un pilá fuerte di nos ekonomia
WILLEMSTAD- 23 di mart 2015:- Durante di un rueda di prensa, Ofisina di Turismo di Kòrsou (CTB) a duna informashon di e logronan di 2014 riba tereno di “airlift”, merkadeo i desaroyo di produkto ku a kontribuí na e kresementu di turismo. A duna splikashon tokante sistema di kompilá informashon di estadístika i entrada generá for di impuesto riba kamber (room tax). Mas aleu a para ketu na algun inisiativa importante pa 2015. Na e rueda di prensa a hiba palabra Minister di Desaroyo Ekonómiko, sr. Stanley Palm, Direktor interino di CTB, sr. Hugo Clarinda i Presidente di Hunta di Direktiva di CTB, sra. Jeanette Hooi - Bonet.
Kresementu di turismo den Karibe 2004 - 2014
Un análisis hasí resientemente dor di Caribbean Tourism Organization (CTO) di kresementu di turismo di diferente paisnan den Karibe kubriendo un periodo di 10 aña entre 2004 pa 2014 ta indiká ku Kòrsou ta e pais ku a konosé e averahe di kresementu di mas grandi. Na kantidat total di turista e paisnan aki ta risibí mas turista pero na porsentahe Kòrsou su turismo a krese mas durante e periodo menshoná. E resultado ta lo siguiente: Repúblika Dominikana su turismo a krese ku 49.3%, Jamaica ku 46.5%, Cuba ku 47.03%, Aruba ku 47.2% miéntras ku Kòrsou su turismo den un periodo di 10 aña a krese ku 102.3%. Na 2004 un total di 222.424 turista a bishita nos pais, na 2008 e kantidat tabata 404.199 miéntras ku a sera aña 2014 ku un total di 453.270 bishitante. Na 2014 e turistanan aki huntu a keda un kantidat di 3,996,000 anochi riba nos pais. Minister Palm a elaborá riba e impakto ekonómiko di sektor turístiko i a splika e importansia di turismo pa nos ekonomia. Hasiendo uso di e modelo ‘Turistika’ CTB huntu ku MEO a kalkulá ku durante 2014, sektor di turismo a generá un impakto direkto di 763.5 mion florin pa nos ekonomia lokal.
Indikadónan di desaroyo turístiko
Durante 2014 un total di 31% di nos bishitantenan a keda na un hotèl grandi, esta di mas ku 150 kamber, 53% a bishitá nos pa promé biaha, 36% a reserva via di un agente di biahe, 31% a bini riba rekomendashon di un famia òf amigu i mayoria turista ku ta bishitá nos pais tin entre 25 pa 44 aña di edat. Su tras ta sigui esnan entre 45 i 64 aña di edat.
Kompilashon di estadístika di turismo
Sr. Clarinda a duna un splikashon kon ta yega na e sifranan ku ta presentá tur luna riba kresementu di turismo. Pa por yega na su sifranan CTB ta hasi uso di e informashon kolekta for di e karchinan di embarkashon i desembarkashon(ED card). For di e ED card ta kolekta entre otro: informashon personal di e bishitante, for di unda e ta bini, propósito di su bishita, dikon e la skohe pa Kòrsou, kon e la hasi su reservashon, durashon di su biahe i e akomodashon ku e la skohe pa keda durante su vakashon riba nos isla. Durante di e rueda di prensa CTB a informá ku ta trahando riba un vershon online di e karchinan aki. Ku introdukshon di e ED card online kier logra pa baha e kantidat di tempu ku e turista ta para den rei na su yegada na nos pais ya ku e informashon ku keda yená online lo ta mesora den e sistema ku e personal di imigrashon ta usa. Despues di un periodo di tèst lo pasa pa introdukshon di e ED card online.
Impuesto riba kamber (Room Tax)
Room tax ta enserá un belasting ku ta keda kobrá riba akomodashonnan ku ta keda di hür ku personanan ku no ta inskribí aki na Kòrsou esta turista. E entrada generá for di room tax na 2013 tabata 9.8 mion florin miéntras ku na 2014 esaki a subi ku 21.9% i a yega na un total di 12.1 mion florin. E lei di room tax ta konta tantu pa hotèl komo apartamentunan. Na e momentunan aki no ta tur apartamentu ta pagando room tax. Motibu pa kua ta trahando riba e lei di registrashon di akomodashon turístiko. Ku e entrada generá for di room tax CTB ta ehekutá diferente kampañanan promoshonal i publisitario den eksterior tur ku e meta pa atraé mas bishitante pa Kòrsou. Pues mas entrada for di room tax ta nifiká mas promoshon pa Kòrsou kual lo trese mas turista i mas turista ta nifiká mas entrada pa nos ekonomia lokal.
Merkadeo
Riba tereno di merkadeo sr. Clarinda a para ketu na e diferente esfuersonan ku a realisá den merkadonan internashonal primario i sekundario ku e meta pa promové nos pais. Aki ta trata di entre otro: seminario edukativo den diferente siudat, feria turístiko, konferensia, kampañanan promoshonal, kampañanan publisitario i eventonan spesialmente dirigí riba prensa, agentenan di biahe, operadornan di tour i otro gruponan di interes. Durante 2014 a organisá na Kòrsou tambe konferensianan pa mayoristanan for di Merka, Canada, Europa i Latino Amérika. Tur ku e meta pa laga e gruponan aki bin konosé i eksperensia e produkto ku Kòrsou ta ofresé di aserka. Tambe a tuma lugá diferente kampañanan promoshonal ku a keda ehekutá huntu ku entre otro American Airlines, InselAir, JetBlue,COPA, Avianca, AirBerlin i KLM. Den konsultashon estrecho ku e diferente aerolineanan ku ta sirbi Kòrsou, lo sigui bini ku paketenan atraktivo. Kòrsou a konosé den 2014 buelonan inougural di InselAir pa Barranquilla, Georgetown, Trinidad and Tobago i La Romana, Rutaca Airlines for di Venezuela, Aerolineas MAS for di Repúblika Dominikana i JetBlue ku 2 buelo pa siman for di New York. Aña 2015 a habri ku e buelo direkto for di Montreal ku Air Canada.
Desaroyo di Produkto
Sr. Clarinda a para ketu tambe na logronan riba nivel di desaroyo di produkto. Pa loke ta trata desaroyo di produkto den 2014 a ehekutá diferente training riba tereno di seguridat, formashon i tambe konsientisashon di turismo pa entre otro e siguiente gruponan: POLITUR, Kuerpo Polisial Kòrsou, duana, imigrashon, agentenan di seguridat na aeropuerto, haf, hotèl, playa, i tambe diferente personal di seguridat privá ku ta laborá den e arianan turístiko. Tambe a ehekutá e programa di sertifikashon di operador di buseo i restorant pa perkurá ku establesimentunan den turismo ta funshoná konsistentemente riba e nivel di kalidat i seguridat ku e bishitante ta spera di nos destinashon. Otro ehèmpelnan riba tereno di desaroyo di produkto ta diferente proyektonan di limpiesa den arianan turístiko manera entre otro e proyekto Punda Limpi i Bunita kual ta keda ehekutá den estrecho koperashon ku partnernan, diferente proyektonan di upgrading manera konstrukshon di palapa i fasilidatnan manera entre otro tualèt públiko na arianan turístiko. Tambe Minister Palm a duna informashon riba e proyekto Desaroyo Kosta Marie Pampoen kual a keda lansa na desèmber 2014.
Master Plan
Minister Palm a duna informashon di e trayekto ku ta kanando pa yega na e Master Plan nobo di Turismo ku mester bai kubri e periodo di 2015 – 2020. Despues ku e plan ta kla esaki lo keda presentá na Ministerraad pa aprobashon pa por pasa seguidamente pa implementashon di e plan. Sra. Jeanette Hooi – Bonet a hasi uso di e oportunidat pa pidi tur stakeholder i komunidat pa duna sosten na e Master Plan ora ku esaki drenta den su fase di implementashon.
Konferensianan internashonal
Minister Palm a informá ku e aña aki lo bai tuma lugá dos konferensia internashonal. Ta trata di e Caribbean International Safety & Security Conference ku lo tuma lugá di 24 pa 26 di yüni próksimo i e State of the Industry Conference 2015 kual lo tuma lugá di 21 pa 23 di òktober aki na Kòrsou. Pa tur dos konferensia ta spera hopi partisipante internashonal.


text:
Kòrsou presente na feria di buseo ‘Duikvaker’
WILLEMSTAD- 10 di febrüari 2015– Resientemente Ofisina di Turismo di Kòrsou (CTB) huntu ku diferente partner a partisipá na e feria ‘Duikvaker’ kual ta dediká na buseo i snòrkel. E feria a tuma lugá na Expo Houten na Hulanda. Durante di e feria e bishitante tabatin e oportunidat pa tuma informashon na e diferente stèntnan di e destinashonnan presente i tambe e amante di buseo por a kumpra ekiponan di buseo i snòrkel. Kòrsou a hasi bon uso di e oportunidat aki pa presentá e sitionan di buseo mas popular riba nos isla.
Durante di e feria Kòrsou a keda bon representá dor di vários skol di buseo ku a eksponé tur loke Kòrsou tin pa ofresé na e turista sambuyadó i tur esnan ku ta snòrkel.Tur ku sambuyá òf snòrkel den awanan di Kòrsou ta keda altamente impreshoná pa e naturalesa vírgen ku tin den nos awanan. Kòrsou ta brinda mas ku 65 lokalidat kaminda por praktiká buseo òf snòrkel. Kada sitio ta úniko den su sorto, tin su propio beyesa i variashon di koló. Esaki ta e sentimentu ku CTB i su partnernan kier a traspasá na e bishitantenan di ‘Duikvaker’.
Turismo di buseo ta un grupo masha importante pa CTB. Ku presensia di Kòrsou na ‘Duikvaker’ a konvensé e turista ku Kòrsou tin hopi di ofresé tambe na e amante di buseo. CTB ta gradisí tur skol di buseo i partnernan den sektor privá ku a forma parti di e tim di Kòrsou na ‘Duikvaker’.Ku partisipashon na ‘Duikvaker’ a pone atenshon spesial na e beyesa di Kòrsou su mundu marítimo.


text:
Esaki ta e di 34 edicion di ATCA cu ta e conferencia pa e socionan di Norte America. Por a ripara cu ATA tin diferente conferencianan tras di otro riba e aña aki. Pero esaki ta e ultimo dedica na e mercado internacional. Sra. Ronella Tjin Asjoe- Croes, CEO di ATA ta amplia mas.
Tin diferente puntonan di contacto cu nan durante aña y claro e socionan cu ta bende Aruba ta un parti integral di kico ATA ta haci. Pero esey no ta e miho manera pa bay den profundo di kico ta e plannan di kico mester haci pa e fin di aña aki y pa e temporada halto 2018/2019 cu tin nan na Aruba.
E ta pa tambe dedica atencion na tur e desaroyo cu ATA ta pasando den dje y brinda e experiencia pa medio di proyectonan nobo kisas cu por ilustra nan. Ta hopi importante principalmente pasobra e mercado aki ta representa practicamente 70% di turismo cu ta bin Aruba.
E mercado di Merca a crece cu 11% y e aña aki a mustra caba un crecemento di 7% y no mester lubida Canada cu a mustra cu a bira nos di tercer mercado principal pa pais Aruba. Esaki tambe a mustra un crecemento aña pasa y ta continua den e prome 4 lunanan di e aña aki caba. Pues tur dos ta hopi clave y ATA su socionan t’ey pa asina duna inicio na e di 34 Conferencia di ATCA.
Ainda Aruba no ta conoci full rond di mundo, caminda cu den e conferencia CEO di ATAT a combersa riba e topico di strategia di diversificacion, unda a ilustra cierto aspectonan. No ta e intencion pa trece henter Merca of Canada. Pero lo bay hopi segmenta y lo bay segun e perfil di e bishitante desea ta.
No ta por nada ATA a traha duro cu e socionan y a logra introduci entre otro aña pasa na Januari un vuelo non stop for di Fort Lauderdale cu Jet Blue. Esaki ta djis como recordatorio cu ta un strategia cu a keda traha riba dje pa varios aña.
A keda traha pa varios aña riba un vuelo non stop for di Dallas unda tabata tin e placer di anuncia esaki recientemente pa asina por atrae e mercado di e region oeste di Merca unda sigur tin mercado y personanan cu ingresonan anual y e perfil desea. Asina tambe a move un poco for di e parte sur di Merca.
Finalmente ATA ta bin cu un portofolio cu mester ta balansa pues nan ta sigui strategianan di diversificacion den Merca tambe. Incluso den e segmento di Noroeste cu tambe ta bay dirigi y dedica na trece esunnan cu tin e potencial pa bin Aruba y por laga ingresonan atractivo atras, segun Sra. Ronella Tjin Asjoe- Croes, CEO di ATA.


text:
Buki - CD - DVD...
Si bo tin mester di buki pa haya of duna les di musica, AVAWS por yudabo.
AVAWS ta dealer oficial di e siguiente bukinan. Si tin buki di musica cu bo ta buscando cu no ta riba display riba e site aki, bo por manda email via e site aki mes pa wak si nos por bestel e buki cu bo ta buscando.
Avaws tin buki pa les di:
Piano[v] - Guitara[v] - Violin[v]
Drums[v] - Bass[v] - Trumpet[v]
Saxophone[v] - Dwarsfluit[v] - Blokfluit[v]
AVAWS tin den stock tambe buki pa les di theoria di musica:
Scales - Chords - Sight Reading (drills)
Ear Training - Rhythm - Solfeo
Arreglo - Harmonía
Computer Software...
AVAWS ta ofrece tambe computer software cu ta programa interactivo pa siña theoria di musica...


text:
FORT MYERS – Dialuna mainta e hoben Arubano Xander Bogaerts a sali pa Fort Myers, Florida pa e Spring Training camp di Boston Red Sox.
Awe officialmente Bogaerts a raporta na camp unda e lo keda pa mas o menos dos siman pa despues join e ekipo di Kingdom of the Netherlands pa e World Baseball Classic.
Inicialmente, e ekiponan di Grandes Ligas no ta keda contento ora nan hungador dicidi di participa na e classico. Mike Trout a nenga e chens di hunga cu Estados Unidos pa concentra cu e ekipo di Los Angeles Angels.
Xander Bogaerts a declara na prensa Americano cu e no ta preocupa, e importante ta cu e ta awor serca su ekipo di Red Sox y lo prepara pa e temporada nobo. Mas aun e la recorda prensa cu na 2013 tambe e la participa na e classico y e anja ey Boston Red Sox a titula campeon di World Series.
Importante pa Bogaerts ta e experiencia di hunga dilanti e publico grandi, na 2013 ainda e ta corda con e la hunga den un Tokyo Dome completamente yen di fanatico.
E meta principal pa Bogaerts ta pa e hanja su timing den bateo tempran den temporada, e temporada ta bai ta largo pero Bogaerts no ta preocupa, e ta cla pa e reto.
Nos di Sports Zone Aruba ta desea Xander Bogaerts tur clase di exito cu e temporada nobo.


text:
HOOFDORP – E hungador di softball damas Riangela Flanegin a wordo selecta pa ta parti di Team Kingdom of the Netherlands na...
ORANJESTAD – Aruba Bank Lady Tigers Campeon di Softball Damas 2017 despues cu nan a gana 7-6 di Jaguars. Masha Pabien na...
ORANJESTAD – E seleccion di softball femenino U-18 di Aruba ta preparando pa un compromiso importante den e siman nos dilanti. Ta...
ORANJESTAD – E dos rivalnan hopi balansa e aña aki a topa otro den final. Den e promer wega Pizza Hut Monsters...
ROTTERDAM – Neptunus e ekipo di softball damas di Rotterdam ta consisti di mescla di cultura, cual ta Arubiano (2), Antiyano (8)...
ITALIA – Tin tres Arubiano ta hungando na Italia hunto cu e ekipo Hulandes di Hoofddorp Pioneers den e European Club Championship...
ORANJESTAD – Team Canada a caba di yega Aruba pa competi dianan 26,27,28,29 y 30 di April den e First Aruban International...
ORANJESTAD – Dianan 26,27,28,29 y 30 di April na veldnan na Pos Chiquito lo ta bai tin weganan internacional di Softball femenino....


text:
You are here
Pueblo A Keda Pidi I Kor Di Maestronan Penshoná Ta Komplasé Ku Su Konsierto “Ban Bèk Bank’i Skol”
WILLEMSTAD -- Na desèmber último Kor di maestronan penshoná a trese na dos okashon e tremendo konsierto “Ban bèk bank’i skol” ku a resultá un éksito rotundo ku dos sala kompletamente bendí.
Tabata trata di un repertorio di kantikanan di skol di antes na diferente lenga, ku a trese bunita rekuerdonan serka e públiko. E meta tabata pa reskatá e kantikanan aki, ku ta forma parti importante di nos herensia kultural. Presentenan tur tabata kanta huntu ku e kor i tin hopi hende ku asta a yora di emoshon. Tabata reina un ambiente di dushi nostalgia.Te awe ainda miembronan di kor ta risibí repetídamente yamadanan pa ripití e konsierto aki. Despues di basta deliberashon a tuma e desishon pa komplasé ku e petishon di komunidat. Dia 13 di mart benidero e koro ta bolbe trese e konsierto “Ban bèk bank’i skol” di 16.00 – 19.00 or den Atrium di Banko Sentral na Skalo.
Karchinan ta optenibel na Mensing’s Caminada i serka miembronan di komishon na tel: 737-3991 (Viola), 526-2854 (Franklin), 737-7550 (Lai) i 525-4988 (Lita).
Tur hende ta bonbiní i si bo a keda’fo bia pasá, sòru pa e bia aki sí bo ta den!
Huntu ku e komunikado aki algun potrèt di aña pasa den Atrium di Banko Sentral.


text:
WILLEMSTAD,– Un kaso ku sigur a hala atenshon ta unda e hòmber Edsel Maria di 58 aña a presentá despues ku ta sospech’é di poseshon di droga.
E sospechoso kende ta será a presentá ku su abogado mr. Lodowica, unda el a ninga di sa di e droga. Ta trata aki di un kaso unda ta sospechá e hòmber ku e tabata den poseshon di 367 gram di kokaina, unda e mester a intentá na trafiká esaki via di C-Post aki na Kòrsou.
Esaki despues ku duana a bai hasi kontròl riba algun pakete ku mester a sali for di nos pais. Na e okashon aki a konfiská algun bleki di saldinchi, ku tabata den un situashon poko straño. Tabata despues ku a bòltu e bleki a bin nota ku esaki por tabata kontené droga.
Mas aleu durante kontròl por a mira ku e bleki a keda borá abou unda mester a hinka kokaina den dje. Tabata despues ku a hinka droga den e bleki, ku mester a plak, ku intenshon pa esaki no keda riparabel.
Tabata ayera ora mester a inisiá ku e partinan di e ‘dossier’ ku a bin nota ku no tabatin e rapòrt di ADC. Segun wes ku si no tin rapòrt di ADC, no por proba ku ta trata aki di kuantu droga ta papia en realidat i ku esaki en bèrdat ta trata di kokaina manera ta sospechá. Fiskal mr. de Groot a pidi pa posponé e kaso pa asina e logra haña e rapòrt pa trata esaki.
Tabata na e momentu ku e kier a posponé kaso pa sèptèmber próksimo, ku abogado di e sospechoso a bisa ku no por posponé e kaso largu pa fout di Ministerio Públiko, unda a pidi pa hasi esaki mas serka posibel. A posponé e kaso pa 28 di mei próksimo, unda lo mester trata esaki den kontenido.


text: Diadomingo awor 15 October lo tuma lugar e Open Dag di Brandweer. Evento aki ta tuma lugar for di 10 mainta te cu 5or di atardi na e Kazerne di Brandweer na Tanki Flip. Den evento aki lo tin diferente demostracion di brandweer. Un di nan ta saca un victima di un auto. Tambe muchanan lo por spuit cu awa y tambe lo tin e brandweer challenge. Diferente Dino Jump lo ta presente pa e muchanan goza di e dia aki. Lo por bai saca potret cu Marshall di e cartoon paw patrol cu ta un popchi di brandweer. E atraction nobo ta e zipline y tambe cu nan lo actua ora nan bai un candela. Lo tin tur e trucknan di brandweer presente. Bar y cushina lo ta bon surti pa esnan cu kier come of bebe algo riba e dia aki.


text:
Alan Howell: Un pabien grandi pa Sv Brazil Juniors
Parlamentario Alan Howell ta indica cu diadomingo Sv Brazil Juniors a celebra 60 aña di existencia. E ta bisa cu e no ta orguyoso di Brazil Juniors solamente pasobra el a lanta den bario...
Shailiny Tromp-Lee: Nos tin di cuminsa fortifica e fundeshi di nos pais
Den su discurso den reunion di Parlamento di diamars ultimo, parlamentario Shailiny Tromp-Lee a trece padilanti cu e dia ta hopi importante, pero tambe hopi dificil mirando e ley cu mester a ser trata. Dificil...
Hulanda NO ta reconoce resultado di eleccion na Venezuela
Awe diamars a tuma luga un reunion den Parlamento (Tweede Kamer) Hulandes den cual Minister di Relacionnan Exterior, Stef Blok, a laga sa cu Hulanda no ta reconoce e resultado di e eleccion teni...
Robert Candelaria: AVP a denuncia forma con a presenta ley na Parlamento cerca Gobernador
Fraccion di AVP a bishita Gobernador di Aruba pa denuncia e ley di “crisis heffing” cu a yega Parlamento diahuebs y den dos dia di trabou Gobierno kier trata e ley aki. Esaki ta...
Sue-Ann Ras: CAFT ta medio complice di desaster financiero di gobierno anterior
E colegio di supervision financiero CAFT tabata medio complice di e desaster financiero di e gobierno anterior. Asina parlamentario pa partido MEP, Sue-Ann Ras, a bisa durante su disertacion diamars den Parlamento. Segun Ras, tabata...
Marisol Lopez-Tromp: Nos ta vota na fabor di e ley di crisishefing pa pueblo...
Marisol Lopez-Tromp, lider di Fraccion di AVP den reunion publico di diamars pa trata e ley di crisisheffing a bisa cu nan ta den Parlamento pa sanea un situacion financiero unda a dicidi pa...
Alan Howell: Nos tur mester sali na vanguardia di nos pais
Parlamentario Alan Howell a indica den reunion publico di Parlamento pa atende e ley di crisisheffing cu “awe ta un dia hopi tristo, ta tratando algo serio cu ta bay haci pueblo dolor. Nos ta...
Richard Arends: Den pura Gobierno kier introduci ley di “coalitieheffing”
Awemainta a cuminsa tratamento di e ley cu ta regla e “coalitieheffing” pa financia e aumento di gasto di 125 miyon compara cu aña pasa. Pa por compronde e motivacion di e serie di medidanan...


text:
WILLEMSTAD— For di den nos promé edishonnan nos a mustra riba e echo ku Conoco Phillips lo bin pone beslag na Kòrsou tambe riba stòk di PDVSA. Manera ta konosí Conoco Phillips a gana un kaso di arbitrahe na rason di 2.6 miar dòler pa kua nan a pone beslag riba stòk di krudo di PDVSA na tantu Boneiru komo Sint Eustatius, na Aruba i aki na Kòrsou. Tur esaki ta konsekuensia dje echo ku na 2007 eks presidente Hugo Chavez a ekspropiá Conoco Phillips kende a kana su kaminda legal i gana den arbitrahe.
Pa sr Eugene Rhuggenaath un posibel situashon di interupshon di operashon di Refineria Isla lo ta devastador pa nos ekonomia i parti sosial. Lokual ku dado momentu tabata preokupashon di sindikatonan tabata kon sigur e pago dje trahadónan. Den e rueda di prensa di ayera Premier Sr Eugene Rhuggenaath a indiká ku el a papia ku esnan di Refineria Isla kende a garantisá ku e trahadónan no mester preokupá nan mes debí ku nan lo risibí nan pago normal. Pa lokual ta trata e punto ku na Venezuela nan ta hungando ku e idea pa likidá PDVSA el a duna di konosé ku nan a pone na altura ku lokual ta sirkulando no ta kuadra ku bèrdat.
El a para ketu riba e punto ku lokual tin riba mesa awor aki ta derden beslag. El a mustra riba e echo ku esaki ta e aspekto hurídiko ku tin di keda respetá. El a suprayá riba e punto ku nan tin kontakto ku e ekipo legal di Conoco Phillips ubika aki nan, pero tambe a buska pa hasi esaki ku PDVSA i pone nan na altura ku nan lo pone e kompania merikano na altura dje echo ku Kòrsou ta kla pa mustra su boluntat pa por wak kiko e pais por nifiká den e situashon ku a surgi. E ta kosiente dje impakto sosio ekonómiko ku Refineria Isla tin pa ku Kòrsou.
Relashoná ku lokual ku ta pasando el a indiká ku ta for di 2014 a lanta un Task Force di Energia i ku aña pasa a reaktivo esaki bek, Komo Promé Minister el a pidi e pueblo di Kòrsou pa keda trankil, paso komo Gobièrnu di Kòrsou, nan tin tur kos bou di control. Ta asina ku den kuadro dje irealidatnan Gobièrnu di Kòrsou ta para na e posishon pa kumpra kombustibel riba e merkado internashonal komo parti dje plan di kontigensia, segun Sr Eugene Rhuggenaath.


text:
Aruba Soccer Academy ta orguyoso di anuncia e prome camp di futbol den colaborashon cu Sparta Rotterdam cu ta bay tuma lugar aki na Aruba.
Sparta Rotterdam ta e club di futbol profesional mas bieuw di Hulanda (desde 1888), y tambe ta un di e fundadornan di futbol profesional di e pais aki. Hunto cu e club aki, cu ta den Eredivisie, Aruba Soccer Academy ta organisando un futbol camp di 2 pa 6 di April pa hoben entre 4 pa 14 aña. E camp tin un prijs di Afl 250. Pa e prijs aki cada mucha ta risibi extra banda di e training, un uniform set completo di e marca di calidad Robey, certificado di participashon, un album digital, y fruta y coi bebe tambe ta inclui. E camp ta bou di guia di top coachnan di e Sparta Jeugdopleiding, cu apoyo di e coachnan certifica di Aruba Soccer Academy. Un di e coachnan cu lo tey presente ta Dolf Roks, Hoofd Jeugdopleider di Sparta, cu lo ta sigur pendiente di cualkier talento hoben futbolista Arubiano. E Sparta Camp aki no lo ta posibel sin apoyo di sponsornan, y Aruba Soccer Academy kier a tuma espacio pa gradisi Divi & Tamarijn All Inclusive Resorts, Arubiano One Happy Flip Flop, Wendy’s Aruba, Cooper Tires, Quinta del Carmen, doc Opleidingen y White Modern Cuisine.
Aruba Soccer Academy ta invita e hoben nan di Aruba pa registra lihe ya cu cupo ta limita. E prome 50 inscripshonan ta haya un paar di flip flops regalo di Arubiano. Probecha di e oportunidad unico aki di train bow guia di e coachnan di Sparta su Jeugdopleiding cual ta reconosi na Hulanda como un di e mihornan. Nombernan conosi cu a yega di gradua di Sparta Rotterdam su Jeugdopleiding ta Memphis Depay, Georginio Wijnaldum, Kevin Strootman y Jetro Willems cu ta di nos Hermana isla Korsow. Pa registra por tuma contacto cu coach David Abdul di ASA na telefoon 592- 5235 of manda un email na [email protected] of por bishita nos Facebook page ASA – Aruba Soccer Academy.


text:
Recientemente a tuma luga den Corte, caminda un compania di Roadservice tabata exigi di su trahadonan pa traha mas di un shift tras di otro. Tin biaha esakinan tabata core di 16 ora, di cual un di nan ta standbye. E ta splica mas ariba e caso aki.
Hopi biaha un trahado ta traha asina hopi ora tras di otro, despues di esey nan no tabata haya suficiente tempo di descanso. Tin biaha bo ta traha te den oranan trempan di mainta of den marduga. Of despues di 8 hora despues bo ta bolbe wordo pidi pa subi warda. Cierto momento, un di e empleadonan a haci un issue over di esaki y el a wordo kita di esey. Den e caso ey, e empleadonan tabata buscando representacion sindical. Esey tambe a hunga un rol y Corte tambe a tene esey den consideracion. E parti mas esencial ta unda cu Corte ta bisa, cu compania, unda cu pa scapa ta purba pa tene mas tiki personal posibel den servicio, pero hopi biaha e shiftnan ta bay pega tras di otro, pasobra eigenlijk, bo mester 10 hende pa rond un x- cantidad di shift y bo tin 8 hende so den servicio cu ta haci cu e shift nan mester core mas sigui pa yena e horario. Aki ta caminda Corte a indica cu esey no por ta asina, cu ta responsabilidad di un doño di trabao, pa e tin suficiente personal den servicio, pa e por cubri e cantidadnan necesario sin cu e ta pone e trahadonan traha mucho overtime, of sin cu e mester pone e trahadonan traha di tal forma, cu nan no por descansa suficiente.
Sr. mr. Faarup a sigui bisa cu ley ta bisa cu tin diferente tipo di shift cu bo por core, e.o. Consignatie y cada un tin un otro cantidad di descanso. Den e caso aki en cuestion, e descanso mester ta di un minimo di 14 hora. Pero un biaha pa siman e mag di wordo reduci pa 8 ora. Esey kiermen cu di e 5 dianan cu bo a traha, un biaha so e mag di wordo baha na 8 ora.
Pero den e caso aki, den un siman 2 pa 3 biaha, nan tabata bah’e na 8 ora. Den e siman cu e empleado a reclama, tabata e prome biaha cu nan a rebah’e na 8 ora. Corte a bisa cu na e momento ey , e no tabata tin derecho di reclama, pasobra a base di ley e tabata por. pero Corte a tuma na consideracion cu den pasado na a viola e articulo ey asina hopi biaha, cu na cierto momento e trahado no por funciona bon mas. No por bay culpa e trahado cu na cierto momento e ta asina cansa, cu e no por traha mas. E ta bira fastioso.
Pa por duna un regla general, e ta fastioso, e ora lo mester wak’e per caso, ki tipo di shift e compania ta duna. Ta depende ki ora e shiftnan ta caba, si ta den marduga. tin discrepancianan, cu si bay duna algo en general, trahadonan lo bay interpreta esaki di cierto manera, cu nan ta bay nenga di haci cierto trabao y cual nan no tin derecho di haci’e.
En todo caso, como punto di salida general, bo por uza si cu bo mester tin cierto descanso. na momento cu e trahado ta sinti cu e no ta hayando suficiente descanso na bo trabao, eynan ta momento pa busca conseho ariba sindicato, abogado of Departamento di Labor. Na momento cu e trahado enberdad ta wak, cu e ta sinti asina malo, cu e no por traha ya cu e ta trahando mucho sigui, lo mester double check si nan ta cumpliendo cu ley si of no. Ley ta hinca den otro asina ey, pasobra a base di estudionan, a base di reglanan general, un hende mester di un cierto descanso. Si e hende no haya e descanso ey, a lo largo e ta bay afecta, no solamente den bida personal, pero den bida mes. Kisas bo lo end up ta perde bo trabao, paso bo doño di trabao a burn bo out di tal forma, cu bo no por funciona mas.
Hopi biaha e tipo di situacionnan aki ta bin dilanti, vooral den compania di security, cu ta pone e trahado den asina hopi shift tras di otro, kisas e ta pega soño na trabao, e ta wordo kita for di trabao. Cierto momento como hende bo no por want’e mas. Den e caso ey Corte ta duna rason tambe, den cual el a bisa cu e compania a burn out e trahado asina pisa, cu bo no por culpa cu el a drumi na pia di trabao, ya cu e no por want’e mas.
Click ariba e link pa lesa e vonnis: ECLI_NL_OGEAA_2017_592


text:
Aruba su deporte un bes a saca cara den exterior cu e atleta femenino y alabes prospecto grandi den e deporte di taekwondo esta Chiara Petrocchi cu a bolbe subi podium pa Aruba den exterior. Den un di e campeonatonan mas grandi di taekwondo teni na Merca, e hoben Arubano ta logra yega te den e ultimo cuater atletanan cu a lucha pa medaya den e famoso US Open di Taekwondo na Las Vegas, Nevada. Despues di a gana su tres prome peleanan contra respectivo Merca dos biaha y Canada, Chiara a topa un otro fuerte contrincante di Merca unda e la perde e bataya y asina keda cu e medaya di Brons. No obstante di e medaya di Brons, Chiara por mira tras di un tremendo torneo unda e la obtene un otro medaya pa Aruba. Aña pasa den e mesun US Open aki, Chiara a gana medaya di Plata y aña aki e la logra medaya di Bronz. Ainda ta fresco den nos memoria unda anja pasa srta. Petrocchi ta logra triunfa cu un medaya di Oro pa Aruba den e Weganan Suramericano Hubenil na Santiago den Chile.
Lotto, e loteria di deporte semper ta kere den nos atletanan local y ta pa e motibo aki tambe ta sostene cada un den e miho forma posibel, sigur pa cu nan preparacion, fogeo y competencianan local y internacional. Pabien Chiara Petrocchi, Aruba ta super orguyoso dibo un biaha mas!!!
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Stichting Sportsubsidie Aruba.
Lotto ta felicita atleta Chiara Petrocchi cu a logra medaya di brons
Aruba su deporte un bes a saca cara den exterior cu e atleta femenino y alabes prospecto grandi den e deporte di taekwondo esta Chiara Petrocchi cu a bolbe subi podium pa Aruba den exterior. Den un di e campeonatonan mas grandi di taekwondo teni na Merca, e hoben Arubano ta logra yega te den e ultimo cuater atletanan cu a lucha pa medaya den e famoso US Open di Taekwondo na Las Vegas, Nevada. Despues di a gana su tres prome peleanan contra respectivo Merca dos biaha y Canada, Chiara a topa un otro fuerte contrincante di Merca unda e la perde e bataya y asina keda cu e medaya di Brons. No obstante di e medaya di Brons, Chiara por mira tras di un tremendo torneo unda e la obtene un otro medaya pa Aruba. Aña pasa den e mesun US Open aki, Chiara a gana medaya di Plata y aña aki e la logra medaya di Bronz. Ainda ta fresco den nos memoria unda anja pasa srta. Petrocchi ta logra triunfa cu un medaya di Oro pa Aruba den e Weganan Suramericano Hubenil na Santiago den Chile.


text:
‘We are Travellers NL’ a bishitá Kòrsou
...representantenan di portal di biahe riba internèt a eksperensiá nos isla...
WILLEMSTAD- 29 di mei 2015:‘Wearetravellers.nl’ un wèpsait di biahe hulandes riba kual ta kompartí informashon práktiko, eksperensia, potrèt i duna konseho di biahe resientemente a bishitá Kòrsou. Meta di e bishita aki tabata pa laga e grupo sera konosí ku Kòrsou i tur loke nos pais tin pa ofresé komo destinashon turístiko den Karibe. E representantenan di ‘We are Travellers NL’, Roëll de Ram i Jeroen Koning a disfrutá di 6 dia di aktividat planiá dor di CTB. E programa a konsistí di entre otro un rekorido na banda bou, bishita na museo internashonal Kurá Hulanda, un bishita na plantashon di Áloe Vera, fábrika di likùr Chobolobo, un trep pa Klein Curaçao, un bishitá na Curaçao Sea Aquariumpa un enkuentro ku dòlfein, un kaminata den nos sentro di siudat i un entrevista ku sra. Dinah Veeris. Ademas di e aktividatnan aki e invitadonan a eksperensiá vários restorant kaminda nan a disfrutá di kumindanan lokal i internashonal. CTB ta gradisí tur partner pa nan kontribushon den realisashon di e programa.


text:
Nos mes no por nada; huntu nos por. Nos bida mes kada sekònde ta dependé totalmente di e boluntat di Dios. Nos kurason ta bati mas ku 100.000 biaha pa dia. Si e faya algun minüt, bo no t’ei mas. Kon nos por kere ku ‘Nos mes por’? Ta ken ta sòru ku e kurason ta sigui bati? Abo mes? E lema di ‘Nos mes por’ tabata unu robes for di kuminsamentu. Asta e pais mas potente na mundu no por sobreviví sin petroleo di Medio-Oriente, por ehèmpel. Pues, asta Merka no por bisa ‘Nos mes por’. Pero nos komo un di e paisnan mas chikitu na mundu ta skohe komo lema nashonal ‘Nos mes por’.
Esaki ta un di nos problemanan (si nos ta dispuesto di wak den spil), ku nos ta eksagerá nos propio importansia. En realidat nos no ta mas ku 5 punta di feneta riba mapa. Ta p’esei nos a skohe un lema nashonal ku realmente ta inalkansabel. E tempu a yega pa nos realisá esei. Huntu nos por.
Interdependensia
Paisnan rònt mundu ta dependé di otro. Hulanda ta dependé di Union Europeo. Nos ta dependé di Hulanda. No tin bèrguensa den esei. E ta un ‘fact of life’.
E interdependensia aki ta birando mas intenso asta diariamente. Esei ta enserá ku paisnan rònt di nos (i Hulanda mas ku tur) ta hañando mas i mas di bisa over di nos asuntunan. Meskos ku Union Europeo ta disidí pa Hulanda riba vários tereno, asina ta ku Hulanda lo haña mas di bisa over di sierto asuntunan aki na Antia. I meskos
ku Hulanda tin ku duna kuenta i rason na Union Euopeo, asina ta ku nos tambe lo tin di bai duna kuenta i rason na Hulanda.
Kòntròl i supervishon ta un kos mashá normal i asta nos mester ta kontentu kuné. Pasobra e lo duna nos polítikonan ménos chèns pa spat nos sèn di belasting pa loko,
algu ku nos tur sa ku nan ta gusta hasi. Ta p’esei e lucha di Kòrsou kontra e ‘slotverklaring’ tabata inesesario i indefensible.
Hulanda no ta nos enemigu
For di segundo guera mundial, Hulanda a yuda Antia. Hulanda a manda sèn i asistensia tékniko. Nan a mantené forsanan armá na Antia pa defendé nos islanan kontra posibel atakenan. Nan a mantené kontaktonan ku eksterior pa nos, nan a pèrmití miles di hóbennan pa bai studia na Hulanda dunando nan beka, nan a akseptá tur Antiano ku no a mira un futuru na Antia mas, mientras ku Antia te dia di awe no ta akseptá tur Hulandes.
Nos asosashon ku Hulanda realmente a tene nos na bida durante último 50 aña. Esun ku ta bisa ku e no ta konfi a Hulanda ta siegá ku odio i propaganda.


text:
DEN HAAG—Sekretario di estado Raymond Knops (Relashonnan di Reino) no por kon largu e supervishon lo dura riba Statia.
El a entregá un proposishon di lei pa intervení riba e isla. Knops ta bisa ku e intervenshon ta mes kortiku posibel i mes largu ku ta nesesario. E durashon ta dependé kon lihe por mira avanse. E proposishon ta hasi posibel pa disolve konseho insular i retira e diputadonan ku gezaghebber interino, segun ministerio di Asuntunan Interno. Un mayoria di Kamer ta sostené intervenshon di e sekretario di estado. E akshon ta sigui un rapòrt di komishon di sabionan ku a konstat un negligensia enorme di tarea riba e isla di Sint Eustatius. Esaki lo ta bai a kosto di siudadanonan i kompanianan riba e isla. E sekretario di estado kier tuma medidanan mas lihe posibel. E ta papia di mehoransa di infrastruktura i bienestar asina habitantenan por tin e sentido di trato igual i pone orden den maneho finansiero. Knops ta enfatisá ku ta trata di un intervenshon fuerte pero nesesario. Mandatarionan no ta tene nan mes na lei. Knops ta mustra ku asuntunan sosial i infrastruktura ta asina mal regla ku tin pobresa i no ta pone kayanan nobo. Pechtold, presidente di komishon relashonnan Reino di Tweede Kamer, a bisa ku lamentablemente e medida ta inevitabel. Na Statia mes a reakshoná ku asombro i malkontentu. Segun diputado Simmons Hulanda ta pest nan. Simmons i otr miembronan di konseho insular a keda konfrontá ku e medida sin konsulta previo. Segun nan Hulanda ta violando reglanan internashonal. Pa esaki nan kier aserka Nashonnan Uni.


text:
Krisis Enonómiko lokalmente krea i awe tur kos ta indiká ku nos ekonomia lo sera 2017 ku un kontrakshon di -2.0%
Medidanan tuma kontra pueblo pa subi ingreso den kaha di gobièrnu a krea un parálisis ekonómiko i awor nos ta bibando den un Krísis Ekonómiko
Frakshon di MFK a atvertí ku e medidanan ku a tuma riba nos pueblo lo kolèps nos Ekonomia i awe nos por tuma nota ku e medidanan aki kual nan ta entre otro;
- Subida di OB na 9%
- Belasting riba prudukshon di energia solar (zonbelasting)
- Oumentu di prima di lei di seguro básiko 10% i kitando benefisiosonan médiko for di e pakete di SVB
- Kambio di “Grondbelasting” den “Onroerendzaakbelasting” kobrando pueblo mas sèn riba nan kas i tambe tereno
- Introdukshon di belasting riba sèn ku pueblo ta spar etc etc.
E medidanan ariba menshoná tin nos ekonomia strangula i sin perspektiva pa un kresementu ekonómiko.
Tantísimo reunion nan públiko ku MFK a partisipá, tratando di blòkia medidanan kontra pueblo i komersio, kaminda no kier a skucha nos, a insultá nos di tur forma indikando na nos ku e tim gobernando e pais ta e ekspertonan bon ekipá i studia ku ta bai saka e pais dilanti. Ku no opstante aña 2013, 2014 lo ta añanan di “ousteridat” a primintí den parlamento ku e gobièrnu lo invertí 270 mion florin den ekonomia i duna pueblo bek na 2015 i 2016, pero lamentablemente nada di esaki no a tuma lugá.
Awe e realidat ta ku nos ta den un parálisis ekonómiko ku a bira ya un krísis ekonómiko, 2016 a sera ku kontrakshon di -1.0% (negativo), awe na 2017 nos tin atrobe un kontrakshon di -1.6% (negativo) i aña no a kaba ainda i nos turismo tambe ya den tendensia di sifranan negativo alrededor di -10% overòl.
Si esaki nos ta sufisiente aña 2017 a habri tambe ku un fenómeno intolerabel pero ku pa motibu di keda sin kontrolá pa hopi aña rigorosamente tin un “free for all” ku ta peligrá salú di pueblo i ku nos pueblo ta preokupá den tur lokual ku ta trata komestibel i kuminda ku nos ta kumprando pa konsumo propio i di nos famia.
Pa e motibu aki i esun ariba menshoná, frakshon di MFK a pidi presidente di parlamento djabièrnè último pa yama dos (2) reunion riba e siguiente temanan:
- Parálisis-krísis ekonómiko ku Kòrsou ta den dje versus akuerdo di Gobernashon 2017-2021 “Realisando e Máksimo Potensial di Kòrsou di PAR-MAN-PIN”
- Interkambio ku Gabinete Rhuggenaath riba protekshon di nos siudadano nan eksponé na produktonan kaduká i diferente otro iregularidat nan rondó di salú di nos abitantenan, ku awe ainda ta tumando lugá.
Gerrit F. Schotte
Lider di MFK
Kòrsou, 20 di ougùstùs 2017


text:
For di mayornan y famia, redaccion di Solo di Pueblo y BoletinExtra a bin compronde cu nan yiu y famia ta perdi riba hulanda siendo den man y custodia di ‘Gecertificeerde Instelling’ antes ‘Jeugdbescherming’.
Polis na hulanda a hasi diferente huiszoeking na kas di famianan na hulanda enbuska di Axel Regimar Rudolf Croes nasi 31 July 2002 (15 aña).
Famianan na Aruba ta preocupa pa cu paradero di Axel mirando cu niun instancia na hulanda kier duna informacion tocante motibo ni paradero di Axel.
Nos reportero Elvis Weert a tuma contacto cu Sra. Karin Groenewegen di Raad van Kinderbescherming kende a referi nos reportero na e vocero oficial di Gecertificeerde instelling, Sr. Richard Bakker, ku no kier a duna muchu informacion pero si a confirma cu Axel Croes ta perdi for di 29 di augustus 2017, anochi. Su mama mes via famia a bin haña sa cu su yiu ta perdi na hulanda. E instancia mes no a tuma e molester di jama e mama pa informe tocante su yiu.
Por medio di nos reportahe ta pidi pa ken por sa di paradero di Axel Regimar Rudolf Croes nasi 31 July 2002 (15 aña) pa tuma contacto cu polis na Rotterdam of Vlaardingen.


text:
SMAC sumamento contento cu e comienso di Aruba su Carnaval 64
cu a ranca sali diasabra 11 di 11.
Despues cu den siman a sinta na mesa y firma acuerdo entre Stichting MUSICA y SMAC
mes ora a cuminsa cu promocion pa evento ja conoci pa nos tur cu ta e 11/11.
Diasabra cu a pasa tawata 11 di 11, den presencia di President di SMAC Sra. Shannon
Henriquez y su miembronan di board, representantenan di board di Raad van toezicht, board
di Stichting Musica parti mainta a bautisa e jingle na RBC Branch Sanicolas unda prensa,
royalties y demas invitado nan tambe tawata presente. Producer di e jingle un biaha mas
tawata den man di sr. Ruben “Scorpio” Garcia, kende na su turno a aserca Hendry
“Chokoy” Tromp y Rusty Sprott pa keda encarga cu e jingle. Unda e mainta aki nan a entrega
SMAC e jingle oficialmente.
Como madrina e keda den persona di Sra. Xiomara Ruiz-Maduro y padrino Sr. Carlos
Eckmeyer (branch manager di RBC sanicolas). SMAC ta gradici Roseann Ruiz y Pierre
Rafini di RBC pa un biaha mas a haci e contribucion y aporte na Aruba su carnaval y na
SMAC pa cu e jingle. Danki tambe na Ivan Quandus cu a keda encarga cu e grabacion di e
jingle y CD. Den e siman nos dilanti e CD lo ta obtenibel na oficina di SMAC. Pa awo lo
manda e version digital pa tur e radionan. Tur cu ta interesa pa haya esaki digital por manda
un mail na e siguiente email adres: zuleikasmac@gmail.com y pidi pa e jingle digital.
Despues di e parti aki a sigui dibiaha cu e preparacionnan pa e anochi di “Legends Festival”
na Carnival Village unda cu tawata tin un programa ful yen y a honra algun legendarionan. E
anochi aki di 11/11 a ser dedica na Sr. Randy Thiel cu tawata President di SMAC pa e prome
dos aña nan cu SMAC a lanta cual ta na 2015 y 2016. Pa loke ta trata e legendarionan esaki a
keda den e siguiente personanan;
Casin Giel como e prome tumbero di Aruba
Oslin Trimon e prome rey di tumberito
Lisette Chung como Lider di grupo TOB
Kevin James como Cantante / Compositor
Premionan a ser entrega dor President di SMAC sra. Shannon Henriquez, sr. Robert Jeandor
y Zuleika Wever hunto cu e miembronan di board di SMAC.
Alavez a tuma e oportunidad pa a lansa e cover di e revista Bachanal pa Carnaval 64 cu a
keda den e bunita fotogenica di srta. Irina Croes. Danki na Gibi van der Hans y ATA cu a
haci esaki possibel. Tin un tradicion cu a cuminsa coi su acohida esaki ta danki na tur e
groupleader nan cu tawata presente cu a mustra e publico presente nan trahenan y nan pakete
special pa e anochi aki, danki pa engrandece nos carnaval 64.
SMAC ta duna cada un di nan un pabien y danki pa nan aporte y contribucion na Aruba su
Carnaval.
E anochi aki despues a sigui cu un bon ambiente y asina un biaha mas a demostra cu Aruba
su Carnaval si ta Carnaval. “WE READY….. MAL CANSA BAI NOS TA BAI” (un tiki di
e jingle). Manera e slogan ta bisa, Carnaval 64, Ban Gos’e Cada Rato.


text:
Home Authors Posts by Redaccion 36
Redaccion 36
Ley Landsverordening Politieke Partijen” a keda entrega na Presidente di Parlamento
ORANJESTAD (AAN) —Diamars di e siman aki, na Parlamento di Aruba a tuma lugar e entrega di e Concepto di Ley “Landsverordening Politieke Partijen”,...
Clifford Rosa: ‘Nos meta ta pa Rancho bira un ‘museo den...
ORANJESTAD (AAN): Clifford Rosa, presidente di Fundacion Rancho a informa cu hunto Museo Arkeologico nan a celebra Dia Internacional di Museo, den e conexion...
Por spera 12 tormenta tropical, di cual 6 por bira horcan...
Marck Oduber: ORANJESTAD (AAN): Marck Oduber, meteorologo, ta sigui tur loke ta tempo. Como experto di ciencia pa UNESCO, obviamente ta sigiu e temporada di...
Aruba conoce awor un belasting nobo: B-AVP
ORANJESTAD (AAN) -- Parlamento a aproba e crisisheffing diamars ultimo. E crisisheffing ta contene dos segmento. E prome ta 1.5% cu yama B-AVP cu...
RAIZ no ta bay den polemica ni debate cu Minister Oduber
ORANJESTAD (AAN) --- Despues di a tuma nota di declaracion di Minister Oduber den various medio di comunicacion, RAIZ ta haya cu ta na...
Bahando prima di AZV di 10.5% pa 6.5% pa pensionado Gobierno...
Segun Prome Minister: ORANJESTAD (AAN) – Prome Minister sra. mr. Evelyn Wever-Croes, a convoca e conferencia di prensa di gobierno, Diahuebs mainta, pa cual e...
Edgar Maduro y Jose Dirksz ta candidato pa presidente di SPA
ORANJESTAD (AAN): Awe Diabierna for di 7or di mainta te cu 7or di anochi, miembronan di Sindicato di Polis SPA tin e derecho pa...
Otro campaña di sterilisacion pa cachonan riba caya y sin doño
ORANJESTAD (AAN) --- Aña pasa den luna di mei United Dogs Aruba Foundation tabata tin nan prome campaña di sterilisacion pa cachonan riba caya...
Pa Gobierno di Aruba no ta prudente emiti opinion riba resultado...
Prome Minister Wever-Croes: ORANJESTAD (AAN) – Den medionan di prensa internacional por a lesa, despues di e eleccion presidencial na Venezuela, cu gobierno di Hulanda,...
Benny tabata manera un “Flie Sin Rabo” y hunto cu Dowers...
Parlamentario Endy Croes: ORANJESTAD(AAN)--- Diamars ultimo Parlamento di Aruba a trata e crisis heffing di 2.5 %. Manera a wordo splica durante e reunion cu...


text:
DOW a drenta den accion mesora pa regla problema di riolering
ORANJESTAD (AAN): Diaranzon atardi laat pa anochi e personal di DOW a wordo avisa di e problema cu a presenta den e area di...
CMB ta join campaña di Bloed Bank pa registra donante
ORANJESTAD (AAN): Diaranzon den oranan di atardi CMB oficialmente a lanza su mes como partner pa sostene e campaña di Bloed Bank pa bira...
Prohibicion di saconan di plastic ta bay mehora nos condicion di bida
Ing. Gisbert Boekhoudt: ORANJESTAD (AAN) – Ing. Gisbert Boekhoudt a duna di conoce, den entrevista cu Matutino DIARIO, cu asina leu cu Departamento di Medio...
Formulario di declaracion di Winstbelasting 2013 a sali
ORANJESTAD – Departamento di Impuesto ta informa cu e formularionan di declaracion (aangiftebiljet) di winstbelasting 2013 a sali. Ta trata di e formulario di...
Desaroyadornan di Hard Rock tin te fin di Augustus pa keda cla cu financiamento
Minister Otmar Oduber: sino lo basha edificio abao y haci e lugar un beach publico ORANJESTAD (AAN): Ultimo dianan a bini dilanti un biaha mas...
Yamada pa tur ciudadano concerni bin busca nan auto confisca
Un di dos oportunidad diabierna awor den tur warda di polis: ORANJESTAD (AAN) – Den entrevista cu funcionario policial, Liliana Rasmijn, ken ta e actual...
Probablemente Tiara Air ta reactiva su operacion completo pa fin di augustus
ORANJESTAD (AAN): Despues cu Tiara Air a ricibi su prome di un serie di pago corespondiente aña 2013, nan a cuminsa cu e preparacionnan...
Supermercadonan ta dispuesto pa ofrece tasnan duradero na lugar di saconan di plastic
Ing. Gisbert Boekhoudt di Medio Ambiente: ORANJESTAD (AAN) – Den entrevista cu Matutino DIARIO, ing. Gisbert Boekhoudt, funcionario di Departamento di Medio Ambiente, el a...
Directie Financien lo no haci pago cash mas entrante 1 di augustus
ORANJESTAD (AAN): Entrante 1 di Augustus 2014 Directie Financiën ta introduci un sistema nobo di pago y lo no efectua transaccionnan di pago cu...
“Si mester haci ahuste, e mester bay na un manera husto”
Minister di Finanza Angel Bermudez: ORANJESTAD (AAN): E siman aki sr. Angel Bermudez a wordo huramenta y presenta como e persona cu awor ta ocupa...


text:
Rincon
Historia[editá | editá fuente]
Rincon ta e pueblo mas bieu riba Boneiru i ta e fundeshi dje isla,e ta situa den un vaye dje serunan parti nort Boneiru.Den besindario ei e indjannan a establesé siglo nan pasa,den e kuebanan di Onima y fontein nan tabata biba. Na fontein tin awa dushi ku ta bin foi dje kueba ku nan lo a usa. Nan tabata biba di Peskeria i jagmentu. Na kuminsamentu di siglo 1500 e spañonan a deportá e indjannan foi Boneiru hiba Hispañola awendia Haiti i San Domingo pa traha komo katibu. Na medio di siglo 1500 a bolbe bini indjannan riba Boneiru ku despues a uni k'e spañonan, i nan a fundá e pueblo Rincon den e vayé meimei seru. Pa siguridad nan a tuma e desishon aki, pa no kai den man di piratanan. Barkunan di pirata di otro nashonnan Oropeo tabata señalá riba laman rond dje islanan. Durante dje siglonan ei Rincon tabata importante pa e Spañonan, ei nan tabata skonde nan propiedat i e prisoneronan.
Hulanda a Konkistá[editá | editá fuente]
Despues ku Hulanda a konkistá e isla na 1633, e hulandes nan tambe a establesé ei promé ku nan a kuminsa eksplotá e saliñanan di salu. E hulandes a haya e indjannan muchu débel pa hasi trabou pisa, p'sei nan a buska katibu foi Afrika pa traha. E katibunan tambe a keda na Rincon pa e mes motibu, pa no kai den man di piratanan. Negoshí di katibu tabatin mas balor ku negoshi di oro den tempu ei. E katibunan ku tabata traha na e saliñanan di salu mester a kana bai aya i bolbe Rincon tur siman. Despues k'e hulandes nan a sentralisá e produkto di salu na saliña di Pereke (pekelmeer) nan a hiba e katibu nan aya. Pèrdèmentu di tempu pa sali kana foi Rincon bai aya a wòrdu kambiá pa ora di trabou. Katibunan ku a keda Rincon tabata traha na plantashi mangazina di rei ei nan tabata planta i kria bestia pa gobernador nan.
Depues di Sklabitut[editá | editá fuente]
Despues di sklabitut hopi dje katibunan a keda pa nan kuenta,nan mester a sòru pa nan mes i pa nan yunan. Libertat a kuminsa ku pobresa. Mama i yunan tambe mester a traha duru pa tabatin moda di biba. Nan tabata bai piki watapana, wesu (Ku wesu nan tabata traha boton di paña y kabu di kuchu,machete y bestèk), kima karbon, kima kalki, korta sentebibu(alué), korta kadushi pa kushiná, bai piska, traha den kunuku, nan a hasi tur sort'i trabou. E pueblo tabatin dia di tristesa y di alegria, nan tabata kanta oranan tabata traha pa no sinti peso dje trabou ni dje solo ku tabata kima riba nan kabes. Awendia e kansionnan ei a bira kantikanan folklóriko. Asina e pueblo a pone kabes huntu pa sali foi miseria di sklabitut i pa keda mantené nan libertat i pa logra un bon futuro i trankilidat. Na kumisamentu di siglo pasa bonerianonan homber tabata bai otro paisnan manera Cuba, Suriname, Venezuela, Estadonan Uni di Merka pa buska trabou i otro tabata bai nabega. Esnan ku a keda Boneiru tabata yuda otro traha kas, planta i korta maishi, kore kue kabrita, sera trankera, traha boto i barku, hende muhé tabata laba paña, strika, dia fiestanan tabata traha bolo, kushina, traha flor pa dorna kas, nan tabata pober, pero nan a uní pa bai dilanti. Despues ku a bini rafinaderia na Korsow i Aruba tabatin hopi kambio i prosperidat riba e otro islanan.Tur atenshon tabata pa e produkshon di petroli ku tabata mas importante ku salu den kuminsamentu di siglo binti. Bonerianonan mes mester a buska manera pa keda mantené nan famianan riba e isla. Boneiru den añanan 1940 pa 45 i e periodo despues tabata mas malu riba e isla ,den tempu ei ku henter mundu tabata den(Guera).Bonerianonan mester a bira kreativo i a kuminsa eksportá un parti chikitu di loke e isla tabata produsí , manera salu , karbon , álue , dividivi òf ( watapana ) , piska salu , karni i kueru di kabritu i krabritu bibu, mèst di kabritu ku nan tabata eksportá pa otro islanan den karibe pa drecha tera di hòfi i kunukunan pa planta berdura. ( Riba e dokumental aki bou di mas ku 60 aña pasá Bonaire eiland van rust por mira kon hendenan mester a traha pa mantené nan famia. )
Linko eksterno[editá | editá fuente]
- rincon.nl
- på infobonaire.com
- mangazinadirei.org
- blennylips.com
- bonaire flickr.com
- Bonaire Eiland van rust (dòbel klek meimei)


text:
Awe 8 di mei e programa “Ban Come Dushi” lo cuminsa bek, pa su di tres temporada.
‘Ban Come Dushi’ ta un programa pa informa, educa e comunidad con pa cushina y con pa haci diferente tipo di cuminda y recetanan na cas. Diamars anochi pa 9 or y 20 di anochi, e programa ta pasa na Tele Aruba. Invitadonan pa e anochi aki, Sra. Jenny Portillo, encarga pa informa e televidente riba e arte di fruta y Chef Ricky Croes.
E biaha aki tambe lo inclui un segmento di Santa Rosa, cu lo informa con pa cushina con pa cushina cu nos mesun alimentonan local, planta na Aruba.
Presentacion lo ta den man di Sra. Marcie de Jongh, pa di tres aña consecutivo.
Asina ta, no perde! Sintonisa Tele Aruba diamars anochi pa 9 or y 20 pa otro programa interesante di “Ban Come Dushi”.